Tràiler de llançament de Call of Duty: Ghosts (+18), i més – ALERTA JOCS\n21 Octubre 2013 redacció\nTràiler de llançament de Call of Duty: Ghosts (+18), i més\nEls d’Activision tenen gana, molta gana. Falten més de 2 setmanes perquè el joc surti a la venda, però ja publiquen el seu tràiler de llançament #etfelicitofill. La nova entrega anual d’aquest videojoc bèl·lic d’acció en primera persona, dissenyat quasi específicament pel seu mode multijugador online (de fet hi ha gent que ni prova el mode història principal).\nMark Rubin, de Infinity Ward (creadors d’aquest CoD: Ghosts) ha dit:\n“Independentment de la plataforma, el hàbits de la gent a l’hora de jugar no canviaran perquè arribin noves consoles. Tenim una enorme quantitat de seguidors que són molt casuals, però que juguen molt. És una mica estrany, inclús irònic. No són jugadors però juguen a Call of Duty cada nit. Així que crec que no només continuarem entretenint la base de jugadors actual, sinó que la portarem a la nova generació i veurem fins on de lluny podem arribar.”\nCall of Duty: Ghosts sortirà durant el mes de novembre a Wii U, PC, PS3, PS4, X360 i XOne. Us deixem amb el tràiler de llançament:\nPrevious Nou anunci de PlayStation 4 pels jugadors des de 1995 #4ThePlayers\nNext Anunci per a TV de Battlefield 4, el Call of Duty bo.


Històries d’amor plenes d’humor de la mà de la companyia Circo Imprevisto | BonDia Diari digital d'Andorra.\nDc., 18/08/2010 - 17:04\nHistòries d’amor plenes d’humor de la mà de la companyia Circo Imprevisto\nEls Vespres d’estiu tornen dijous a l’agenda, i ho fan amb un espectacle ple de diversió de la mà de la companyia de circ Circo Imprevisto.\nLa cita és a les deu de la nit a la plaça de la Germandat. L’amor sorgeix quan menys t’ho esperes i el dilema en què es trobaran els tres protagonistes és deixar-se emportar per aquest amor o deixar-lo passar. Aquest és el punt de partida de l’espectacle que ofereix la companyia basca, que promet arrencar els somriures de tot el públic assistent.\nAmb el fil conductor de l’amor, Álvaro de Lera, Ana Cuervas i Santiago Manrique ofereixen a Sant Julià l’espectacle El boig ball del circ, carregat de malabars, acrobàcies, humor i, molt especialment, diàleg i participació amb el públic.\nLa companyia es va formar a Bilbao l’estiu del 2007, quan els tres integrants van decidir ajuntar-se per començar a treballar junts. En un principi van recórrer a la improvisació i a diferents números curts que ja tenien en solitari. Però a poc a poc van anar treballant en la idea de crear un espectacle propi, que ja van estrenar l’any 2008.\nEls components de Circo Imprevisto tenen una dilatada trajectòria en el món del circ. De fet, tots tres s’han format amb diversos professors de renom, entre els quals hi ha Pep Vila, Leo Bassi, Jesús Jara, Lila Monti i Mirco en diferents disciplines, com per exemple clown, acrobàcies i malabars.\nAmb aquest espectacle, els Vespres d’estiu es retroben amb el circ i, de fet, la setmana vinent hi ha programat un altre muntatge d’aquest tipus, que tindrà lloc a Andorra la Vella, concretament a la plaça del Poble, de la mà d’Els Herrerita.


llibreria 22: 01/12/13\nPresentació de La nit de Vàlia, de Monika Zgustiva\nDilluns 16 ens vam acostar fins a la Llibreria 22 de Girona per escoltar a la Monika Zgustiva presentar la seva novel•la La nit de Vàlia.\nL ’acte el va obrir l’Eugènia Cros, preidenta del Col·lectiu per la Igualtat de Girona, que ens va introduir en la vida de Vàlia, una dona que va ser condemnada a treballs forçosos en la Russia d’Stalin, i que serveix com a fil conductor per donar veu a un tema molt poc conegut: la vida de les dones en el GULAG. S’ha escrit molt sobre els camps de concentració del nazisme, però molt poc sobre aquests altres camps de concentració, on una part de la població patia una vida en condicions extremes. La nit de Vàlia, malgrat la seva cruesa, no deixa de ser una història d’amor, d’amor i de vida.\nMonika ens va explicar les seves entrevistes amb diferents dones de Moscou que havien viscut en el GULAG. Una de les qüestions que més va sorprendre va ser quan Monika va explicar que quasi totes aquestes dones, durant les entrevistes que va tenir amb elles, li deien que si tornessin a viure, voldrien tornar a passar per aquest tipus d’experiència. L’autora ho justifica perquè en aquestes vivències al límit, tot es magnifica molt, inclosos els sentiments. Les amistats són molt fortes, igual que les enemistats, i tot és viu de tal manera que quan aquestes persones tornen a la vida “normal”, tot ho troben molt banal i viuen amb una certa manca d’interès el que les envolta.\nUn altre de les coses que va remarcar la Monika, va ser com li explicaven la força que pot transmetre una mirada, sobretot quan les dones i els homes, tapats completament a excepció dels ulls degut a les baixíssimes temperatures, es trobaven quan anaven o tornaven de treballar i en aquell mínim creuament es produïa la única comunicació possible.\nLa Monika, també ens va explicar el seu procés d’escriptura. Ella escriu prèviament en català, després el tradueix al castellà, fent les correccions oportunes i tornant a modificar la versió catalana en cas necessari. Posteriorment, el tradueix al txec, seguint el mateix procés, de tal manera que totes tres versions són originals i diferents entre elles.\nAgraïm a la llibreria 22 la bona estona que ens va permetre gaudir parlant d’un molt bon llibre que des de Fusió Cultural recomanem, no només per l’interès de la temàtica, i per la força de la historia, sinó també per la qualitat literària de l’obra.\nPublicat a :\nPublicat per Guillem terribas roca a 11:53 Cap comentari: Enllaços a aquest missatge\nEtiquetes de comentaris: Fusió Cultural, Monika Zgustiva\nJoan Roca apadrina la presentació del llibre «Mesa reservada»\nJoan Roca i l'autora Vis Molina a la 22.\nEl llibre ha estat definit com un "maridatge perfecte d'intriga, amors, odis i secrets d'alta gastronomia\nEl xef d'El Celler de Can Roca, Joan Roca, va participar ahir en la presentació a Girona de la novel·la Mesa reservada, en un acte a la Llibreria 22 que va comptar també amb la participació de l'autora, Vis Molina. El llibre ha estat definit com un "maridatge perfecte d'intriga, amors, odis i secrets d'alta gastronomia.\nDiaria de Girona. Fotos: Aniol Resclosa\nPublicat per Guillem terribas roca a 17:06 Cap comentari: Enllaços a aquest missatge\nEtiquetes de comentaris: Aniol Resclosa, Diari de Girona, Joan Roca\n‘El crèdit' de Galceran i T de Teatre visitaran Salt el 2014\nLa companyia Prisamata farà una residència al Teatre de Salt, amb ‘Sé de un lugar' i ‘Jo mai', per atreure el públic jove\nEl Conservatori de Girona hi representarà l'òpera infantil ‘Brundibár'\nJa ha acabat Temporada Alta, però el teatre continua al Teatre de Salt durant el primer semestre de l'any vinent amb una programació de 18 espectacles, 6 dels quals corresponen a la programació familiar El Planter, que té el seu propi club per als més petits: La Colla. La nova programació del Teatre de Salt s'obrirà amb dues obres que ja van triomfar a Temporada Alta i van deixar públic fora: Iaia!!, amb Montserrat Carulla, i el musical T'estimo, ets perfecte, ja et canviaré, tot un fenomen del qual excepcionalment ja s'ha venut per a aquesta funció una tercera part de l'aforament, sense fer-ne cap promoció, com va destacar ahir el director del Teatre de Salt, Josep Domènech, acompanyat en la presentació de la nova programació per l'alcalde, Jaume Torramadé. Les entrades i els abonaments ja són a la venda al web del Teatre de Salt i per telèfon (972 40 20 04), i s'estrena un nou punt de venda físic a Girona: la Llibreria 22.\nEl Teatre de Salt rebrà el semestre vinent apostes segures com ara El crèdit, de Jordi Galceran –un text sorgit del I Torneig de Dramatúrgia de Temporada Alta–, amb els actors Jordi Boixaderas i Jordi Bosch. També tenen garantida una bona resposta del públic la comèdia Dones com jo, l'aliança entre T de Teatre i el director i dramaturg Pau Miró, i Per un sí o per un no, una reposició del clàssic de Nathalie Sarraute que Josep M. Flotats i Juanjo Puigcorbé van portar a l'escenari el 1987. En aquest nou muntatge els protagonistes són Lluís Soler i Xavier Boada.\nLa companyia Prisamata farà una residència al febrer a Salt, on oferirà dos dels seus èxits, Sé de un lugar iJo mai, escrits i dirigits per Ivan Morales. “Ens interessa moltíssim el treball de Prisamata per poder arribar al públic jove, que sovint costa que vingui al teatre”, va dir Domènech. En la mateixa línia s'ha d'entendre la tria de Nit de reis, de Parquing Shakespeare, una companyia barcelonina que segueix el costum anglosaxó de representar les obres de Shakespeare als parcs públics. A Salt ho faran a l'interior, però amb el teatre modificat, sense escenografia ni disseny de llums. També hi haurà un altre clàssic de Shakespare, Macbeth,a càrrec de l'Aula de Teatre de la UdG.\nL'actor i director Janot Carbonell, antic membre del Talleret de Salt i professor d'El Galliner, presentarà a l'abril Remenant els boscos de nit, un projecte escènic que va néixer arran de la parella lingüística que va formar a Llagostera amb el gambià Kissima Sillah. El públic assistirà al procés d'assaig del text La nit just abans dels boscos de Koltés, com una eina d'aprenentatge mutu: de llengua, de teatre, de vida i immigració.\nDins d'El Planter d'espectacles familiars, hi ha les titelles de Monstres, els pallassos de Teatre Mòbil, el Mag Lari, el musical La fàbrica de somnis de País de Cotó i la representació a càrrec dels alumnes del Conservatori de Girona de l'òpera Brundibár, creada per Hans Krása en un camp de concentració. Tots els espectacles d'El Planter van acompanyades de tallers, com també hi haurà col·loquis i altres activitats complementàries de les representacions per al públic adult.\nGuillem Terribas va presentar el cicle de cinema a la fresca Un viatge a Itàlia II, que, amb el suport del Col·lectiu de Crítics de Cinema de Girona, tindrà lloc del 26 de juny al 17 de juliol al pati del teatre, amb entrada gratuïta, servei de bar i títols en versió original com ara Divorzio all'italiana, Uccellacci e uccellini,Avanti! (Qué ocurrió entre tu padre y mi madre) i Amici miei.\nXavier Castillón publicat en El Punt-Avui\nDarrera actualització ( Dissabte, 14 de desembre del 2013 02:00 )\nPublicat per Guillem terribas roca a 16:30 Cap comentari: Enllaços a aquest missatge\nEtiquetes de comentaris: El Punt-Avui, Teatre de Salt, Xavier castllon\nJ.M.L. Gifreu presenta ´Ai dels vençuts!´\nJosep Manuel López Gifreu, alcalde de Colomers, va presentar a la Llibreria 22 de Girona el seu llibre Ai dels vençuts! Els comitès de Colomers i d'Orriols, i les torbes del franquisme (Publicacions de l'Abadia de Montserrat). Van intervenir a l'acte l'advocat Antoni Sant i l'historiador Enric Pujol. L'obra tracta l'assassinat franquista de dos joves veïns de Colomers per uns crims que, segons revela el llibre, ells no van cometre.\nDiari de Girona 12.12.13 Foto: Aniol Resclosa.\nPublicat per Guillem terribas roca a 20:11 Cap comentari: Enllaços a aquest missatge\nEtiquetes de comentaris: Aniol Rasclosa, Diari de Girona\nHe complert un cert somni\nOriol Ponsatí-Murlà va guanyar l’últim premi Casero amb una novel·la, ‘Totes les estacions de França’, que està convençut que no hauria pogut presentar a cap altre guardó literari. Creu\nque per a ell, com per a altres autors admirats, el Casero pot ser un bon punt de partida.\nOriol el dia del Premi Just M. Casero\namb Guillem Terribas i Xavier Folch\nD iu Oriol Ponsatí-Murlà (Figueres,1978) que, si s’ha decidit a escriurenovel·la, és perquè ha començat a viure intensament. “Encara no tinc 40 anys,que són els que Rodoreda deia que s’haviende tenir per escriure novel·les amb prou pòsitvital, però en els últims quatre anysm’han passat moltes coses: he presentat la tesi doctoral, he trobat una dona quem’aguanta, he tingut dos fills i he creat unaempresa, Edicions de la Ela Geminada, ambla qual he publicat quinze llibres. I he escritla novel·la.” La novel·la en qüestió és Totes les estacions de França, l’obra que va guanyar el 30 de novembre passat a Girona la 33a edició del premi Just Manuel Casero de novel·la curta, convocat per la Llibreria 22.\nCom a pare de dos nens petits i professor associat de filosofia de la Universitat de Girona, a més del temps que dedica a l’edició i a altres facetes –“Sóc com un puzle: no sóc especialista en res, ni ganes de ser-ho”–, no sembla que a Oriol Ponsatí-Murlà li quedi gaire temps per escriure, però és evident que ell l’ha trobat: “El temps per escriure i el temps per llegir, si t’agrada fer-ho, sempre l’acabes trobant. Aquesta novel·la la vaig escriure durant l’estiu del 2012 a Portbou, només de nit, quan la mainada dormia. Però la veritat és que mai no he sentit la necessitat imperiosa d’escriure i encara menys de publicar el que escric. I he escrit molt, però per a mi la llengua és una cosa que es treballa quan fas la llista de la compra, elabores un assaig o redactes un correu electrònic.\nAquesta novel·la no surt del no-res, sinó d’un treball de la llengua que he fet durant molts anys i de fixar-m’hi molt quan escric.”\nLa llengua. La forma: és la prioritat literària d’Oriol Ponsatí-Murlà, sempre conscient que “forma i fons són indissociables”.\nSobre la novel·la guanyadora del Casero, amb un títol que cita l’últim vers del poema Plou de Josep Carner, l’escriptor Josep Maria Fonalleras va dir en nom del jurat que “és un brillantíssim exercici d’estil que fa pensar en els de Queneau i algunes peces de complicada estructura formal de Cortázar”.\nEl punt de partida de Totes les estacions de França és l’aparició d’una maleta carregada de lingots d’or que apareix en un vagó de rodalies de París. “Totes les estacions... està vinculada als Exercicis d’estil (1947), de Raymond Queneau, per la seva estructura d’antinovel ·la en què cada capítol no respecta el principi bàsic de coherència interna. Però per a mi els Exercicis d’estil de Queneau són també una gran novel·la, no és només la repetició d’una mateixa història amb formats diferents. I en el meu llibre també s’expliquen coses diferents en cada capítol, justament perquè s’expliquen de manera diferent.\nForma i fons estan molt interrelacionats”,reitera l’autor d’aquesta novel·la, que Empúries publicarà al gener. En tot cas, insisteix que, a pesar de la diversitat estilística del llibre, que inclou cartes i altres formats narratius, “hi ha més unitat del que podria semblar a primer cop d’ull”.\nLa veu narrativa, contra les cordes\nAixí que aquí tenim una novel·la o potser un projecte paranovel·lístic o una autoproclamada antinovel·la que fins i tot sembla acceptar la convenció d’un narrador principal... fins que desapareix i els narradors es multipliquen. “Volia assetjar els límits de la veu narrativa, posar-la contra les cordes. De fet, aquest plantejament té molt a veure amb algunes de les coses que explico als estudiants d’estètica: es tracta de forçar l’obra d’art fins que pràcticament desaparegui ique, tot i així, continuï dient coses. Aquesta és la meva manera de treballar: no sé distingir entre la meva activitat com a professor i com a escriptor, i això fa que la novel·la tingui una òptica més existencial.”\n“En temo que una obra així només la podia presentar al Casero”, va dir Ponsatí-Murlà el dia que va rebre el premi. “Estic convençut que no és un material adequat per a la majoria de premis literaris, on els jurats fan un tast ràpid dels originals. En el meu cas, si haguessin passat del primer capítol, s’haurien trobat que en el segon canvia tot plegat, com si no fos la mateixa història, i potser haurien pensat que es tractava d’un recull de contes, i no d’una novel·la que no es pot entendre si no es llegeix íntegrament.\nPerò en el cas del jurat del Casero, estava convençut que farien una bona lectura de la meva novel·la.”\nPer a Ponsatí-Murlà, “guanyar el Casero és complir un cert somni”. Ho explica amb més detall: “Per a algú com jo que s’ha educat en la cultureta gironina dels anys noranta, el Casero és un referent, el premi que has\nde guanyar si vols fer carrera com a escriptor, perquè té vocació de descobrir talents i ha estat el punt de partida d’unes quantes trajectòries literàries que jo valoro especialment.”\nPer tant, aquí comença també la seva carrera com a escriptor? “Jo crec que sí, que tindré continuïtat, perquè un premi com aquest anima molt. Ja estic guixant altres coses: poesia, relats breus...”\nMentrestant, Oriol Ponsatí-Murlà continua d’una manera molt activa i conseqüent amb la seva tasca com a editor independent.\nDesprés d’haver publicat 19 llibres per a Accent Editorial, ja van 15 més amb el seu propi projecte, Edicions de la Ela Geminada, repartits en tres col·leccions. En la col·lecció de literatura Trivium ha publicat llibres de Rainer Maria Rilke, Miquel Dolç i Ernst Robert Curtius i les Cartes del festeig entre Joan Maragall i Clara Noble. En la col·lecció de pensament Quadrivium han aparegut obres de Friedrich Nietzsche, John Stuart Mill, Giulio Raimondo Mazzarino, François de La Rochefoucauld i altres autors, inclosos els presocràtics.\nLa col·lecció més recent és la dedicada a l’obra novel·lística de Prudenci Bertrana, que es va obrir amb la inèdita Violeta i que continuarà al febrer amb Josafat, en una edició a cura de Xavier Pla que ha respectat al màxim la llengua prefabriana de l’original. Algun altre projecte? “ Tinc ganes d’editar una antologia\nfilosòfica sobre el suïcidi.”\nConTmpo i més\nOriol Ponsatí-Murlà ha exercit l’activisme cultural en diferents fronts, sobretot la poesia i la músicacontemporània. Va ser el director artístic de ConTmpo, el Festival de Música Contemporània de Girona,\namb concerts tan destacats com el que va oferir Michael Nyman el 2006.\n“Amb ConTmpo no vam aconseguir l’objectiu de fons, que era que el públic perdés la por a la música\ncontemporània i que tingués la seva quota dins dels circuits de música clàssica.” Ponsatí-Murlà també ha\npujat a l’escenari, per exemple per interpretar íntegrament per primera vegada a l’Estat l’obra per a piano sol Vexations, d’Erik Satie, de 20 hores de durada ininterrompuda (Música 13, Côclea, 2009). També ha recitat per tot el país el poema fonètic Ursonate, de Schwitters, i ha estrenat Cantus Specularis (2011), una obra per a rapsode i mezzosoprano.\nXavier Castillón, publicat en el Suplement Cultural del Punt-Avui 06.12.13\nFotos: Roger Casero.\nPublicat per Guillem terribas roca a 18:13 Cap comentari: Enllaços a aquest missatge\nEtiquetes de comentaris: El Punt-Avui, Oriol Ponsatí, Premi Just Casero, Xavier Castillón\nPresentació de La nit de Vàlia, de Monika Zgustiva...\nJoan Roca apadrina la presentació del llibre «Mesa...\n‘El crèdit' de Galceran i T de Teatre visitaran Sa...


Sandra Obiol: “Si paguem càrrecs que correspondrien a l’empresa s’ha d’informar als usuaris, i adaptar el preu al consum de cada casa” | GUANYAR ALCOI\nDemanem que el govern de Toni Francés deixe d’enganyar a la ciutadania amb els rebuts de l’aigua\nA principis de l’estiu la Iniciativa Ciutadana per la Gestió Pública de l’Aigua va denunciar públicament que l’Ajuntament d’Alcoi està assumint des de 2003 el cost d’energia elèctrica del sistema de bombament de Sant Antoni, una despesa que correspon per contracte a l’empresa que explota el servei, Aqualia. El regidor de Medi Ambient, Jordi Martínez, no ha negat aquest fet, al contrari, l’accepta i el justifica dient que si no ho paga l’Ajuntament l’empresa afegiria el cost al rebut, augmentant la factura que cada casa alcoiana paga pel servei.\nPerò, com assenyala Sandra Obiol, portaveu de Guanyar Alcoi: «oblida el regidor que els diners de l’Ajuntament eixen també de les butxaques de les alcoianes i alcoians, per tant el que està fent és que ho paguem igualment però sense saber- ho doncs no apareix al rebut; ens està enganyant en definitiva».\nObiol ha demanat al govern municipal “que es deixe d’enganyar a la ciutadania, si es repercutira en el rebut de l’aigua almenys hi tendríem constància, ara només sabem que els ciutadans paguem aquest gasto perquè de nou les entitats socials estan vigilants de protegir els nostres drets, al contrari del que fa el govern”.\nLa portaveu de Guanyar recorda que aquesta pràctica, a més, aniria en contra del principi de progressivitat que deuria aplicar-se a aquesta mena de rebuts: “En teoria el preu de l’aigua beneficia a qui fa un consum més moderat, i penalitza als consums més alts. Però aquesta és la teoria, perquè gràcies a la iniciativa de Jordi Martínez de pagar les despeses que li corresponen a Aqualia, estem abonant la mateixa quantitat en relació als nostres impostos com a alcoians. És a dir: una persona que viu sola i té un consum mínim està pagant l’energia del bombament com una família nombrosa, ja que no es paga a través del rebut, sinó des d’una altra partida pressupostària municipal. Gràcies a la innovadora gestió de Jordi Martínez, aquells alcoians i alcoianes que fan un ús responsable es veuen perjudicats: un bon missatge per part del regidor de Medi Ambient d’un govern de progrés”.


Monkey Forest – Quaderns de Viatge\nBy Josefina Pino On 23 setembre 2012\nEns endinsem en aquest frondós bosc on hi ha estàtues que s’omplen de molsa i tens una mica la sensació de estar en un temple perdut a la jungla. Esta ple de macacos balinesos de cua llarga i pel gris que ens miren de reüll. Arribem fins a les profunditats d’aquesta selva i ens acostem al Pura Dalem Agung (Temple de la mort) on ja comença l’activitat de preparar les ofrenes que els micos es mengen sense miraments. En el camí de tornada, un dels macacos esta estirat boca amunt coquetejant, mentre un parell o tres d’amics (o amigues) macacos van traient-li les puces i fent-li una mena de massatge que l’immobilitza i li deixa cara de viatger còsmic.\nTornem a l’hotel i a dos quarts de deu ens ve a buscar un autocar que ens porta fins a l’Aeroport de Dempasar. Agafem un avió fins a Jakarta on endarrerim una hora el rellotge, mengem i ens passem una bona estona de compres entre les múltiples tendes que hi ha. Sortim de Jakarta a dos quarts de vuit del vespre. A Singapur fem una petita parada tècnica de menys d’una hora i continuem fins a Istanbul on hi arribem al que serien dos quarts d’onze del matí a Jakarta, però a Istanbul son dos quarts de set del matí. Hem fet 15 hores de vol des de Jakarta però hem guanyat les horetes que havíem perdut quan varem començar el viatge.\nA Istanbul ens acomiadem de la Susana i la Mabel que es queden una setmana aquí per arrodonir les seves vacances i poc després diem adeú a la resta del grup que va a Madrid i que surt abans que nosaltres. A Barcelona hi arribem a dos quarts de dotze del dia 24 i així s’acaba aquest viatge que ara s’haurà de pair mica en mica, i poc a poc anirem sabent on hem estat.


Fonsi porta el seu Despacito a les Nits Daurades de Salou\nGuia d'estiu de Salou 2017\nFonsi estrena les Nits Daurades de Salou 2017\nSalou. Costa Daurada. 30 juny 2017. Salou aposta aquest estiu per oferir concerts de grans artistes com Luis Fonsi, que està arrassant a tot el món amb el seu Despacito, però també completa la seva guia estival amb concerts de música clàssica pels aficionats d'aquest gènero dins del Festival Internacional de Música Salou-Costa Daurada.\nL'edició d'aquest any de les "Nits Daurades" de Salou arrancarà, el 6 d'agost fins el 19 del mateix mes, portant a quatre dels artistes més rellevants del panorama musical actual: Luis Fonsi, India Martínez, Vanesa Martín i Rosario. Tots els espectacles tindran lloc a l'escenari principal ubicat al Passeig Marítim de Salou, davant de la Plaça de les Comunitats Autònomes,\nLuis Fonsi: obre el cicle "Nits Daurades" 2017 el 6 d'agost amb el seu "Despacito", presentant la seva gira mundial del seu últim disc que inclou aquest hit tan popular.\nRosario: arriba el 12 d'agost fent un repàs als seus grans èxits de la seva carrera i després del seu gran pas pel programa de televisió, la Voz Kids.\nIndia Martíñez: la cantant cordobesa arriba a Salou el 16 d'agost amb la seva espectacular veu i després d'arrassar als teatres i sales amb la seva mescla de flamenc pop.\nVanesa Martín: la cantautora espanyola tancará aquesta gran edició, el pròxim 19 d'agost, amb el seu millor repertori.\nAquests grans noms seran els que faran lluïr, més que mai, les "Nits Daurades" de Salou. Per adquirir les entrades de cadascun d'aquests grans espectacles, es poden comprar a través de la web de Ticketmaster, per The project i, també, pel Departament de Cultura de l'Ajuntament.\nLa regidora de Cultura i Festes de Salou, Mª José Rodríguez manifestava que en aquesta edició "s'ha optat per modificar el disseny de les Nits Daurades per tal d'oferir als nous visitants i ciutadans concerts de gran format i de primera línia".\nFESTIVAL INTERNACIONAL DE MÚSICA SALOU-COSTA DAURADA\nA part de les Nits Daurades, Salou no descansa i vol oferir més oferta d'oci per aquest estiu incorporant sis concerts de música clàssica programats en el marc del Festival de Música Clàssica de Salou-Costa Daurada.\nAquests recitals es realizaran per diferents emplaçaments de la ciutat com la Font Lluminosa, la Torre Vella, el Parc de la Ciutat o la Plaça de les Comunitats Autònomes. El festival que es celebrarà del 8 de juliol al 13 d'agost, compta amb actuacions completament gratuïtes i, a més, s'amplia l'oferta amb la nova edició del "Liceu a la platja" amb l'òpera "Il Trovatore".\nPer consultar més informació de les actuacions que tindrán lloc en el primer Festival de Música Clàssica de Salou - Costa Daurada, clicar aquí.\nA Salou, a més dels grans concerts i actuacions musicals, s'han plantejat altres activitats per completar la seva guia d'estiu 2017 amb activitats infantils de tallers i inflables durant el mes de juliol i agost en zones com els Xalets i Mirador; la plaça de Cala Crancs, el Centre Cívic els triangles, la zona Estival o la plaça de la Província.\nA la biblioteca, coincidint amb el 25è aniversari del centre, s'organizaran cada dilluns a les 18 hores el club de lectura infantil amb activitats de comprensió lúdica i imaginativa; els dimecres i els divendres a les 18:30 hores també es celebraran tallers, jocs i lectures de l'obra de Gloria Fuertes.\nAltres espectacles que tindran lloc al llarg de l'estiu són un cicle de havaneres, sardanes i cinema. El dissabte 1 de juliol, el 15 de juliol i el 19 d'agost a la plaça Ponent es celebrarà la calada de les "malles de Sant Pere" i per rematar cada dilluns i diumenge s'aproparan personatges de PortAventura World a la Font Lluminosa per oferir l'espectacle "sésamo on tour".\nTambé s'inclouen activitats esportives, el cicle de la Festa del Rei Jaume, inauguracions a la Torre Vella o sessions de música 100% locals durant l'estiu.\nEtiquetes: salou, nits, daurades, fonsi, despacito, rosario, india, martinez


El jugador ha passat molt mala nit i la seva presència en una hipotètica final contra River Plate és dubtosa\nLeo Messi, durant l'entrenament d'aquest dimecres a Yokohama / YUYA SHINO / REUTERS\nBarcelona / YokohamaLeo Messi serà baixa per al partit d'aquest dijous contra el Guangzhou xinès, a les semifinals del Mundial de Clubs. El futbolista argentí pateix un còlic nefrític que l'absentarà del duel contra el conjunt entrenat per Luis Felipe Scolari, i la seva evolució marcarà la disponibilitat per jugar la hipotètica final, que es jugaria diumenge contra River Plate. Un còlic nefrític provoca un dolor lumbar molt intens, generalment causat per una obstrucció del ronyó (coneguda popularment com a pedres al ronyó).\nLa noticia ha provocat un ensurt dins de l'expedició blaugrana poc abans de sortir de l'hotel cap a l'estadi. Els forts dolors del jugador han fet impossible la seva presència al Nissa Stadium de Yokohama, ja que en ser Mundial, no cal fer convocatòria i tots els jugadors poden estar a la banqueta. Messi però, no ha sortit de l'habitació, ha passat molt mala nit, tot i que de moment no ha calgut traslladar-lo a un centre hospitalari. Amb ell s'han quedat els seus germans, que s'han desplaçat fins al Japó per veure el torneig al costat de l'astre de Rosario, Pepe Costa i el doctor Ricard Pruna, qui ha estudiat el cas durant tot el dia. El metge del Barça, després de valorar la situació de l'argentí, ha parlat amb Luis Enrique, quatre hores abans del partit, quan es feia l'última xerrada prèvia al partit contra el Guangzhou, i s'ha pactat que Messi es quedaria a l'hotel. Luis Enrique no vol ensurts. En funció dels dolors que tingui durant aquests propers dies, es determinarà si pot tenir alguna opció de participar en el partit d'aquest diumenge contra el conjunt argentí, sempre i quan el Barça superi el Guangzhou.\nD'aquesta manera, Luis Enrique no podrà comptar ni amb Messi ni tampoc amb Neymar, dues de les referències ofensives de l'equip blaugrana. El brasiler va patir una lesió fibril·lar a l'adductor de la cama esquerra en l'entrenament previ al duel contra el Bayer Leverkusen, que va tancar la fase de grups de la Lliga de Campions, i fins dimecres no va poder començar a entrenar-se amb certa normalitat. Al seu compte d'Instagram Neymar va anunciar el seu retorn, que l'impedirà però, ser titular contra el Guangzhou.\nNeymar / Neymarjr\nLa punta d'atac l'ocuparan Sergi Roberto i Munir, acompanyant Luis Suárez.\nDesprés del partit, Messi ha enviat un missatge a través de Facebook als seguidors blaugranes. "Gran feina de l'equip, estem a la final! Em dol molt perdre'm qualsevol partit, però espero estar al 100% per poder ajudar a la final!", ha dit.\nPosted by Leo Messi on Thursday, December 17, 2015\nMundial de clubs Guangzhou Leo Messi


Una quarantena d’alumnes de la Presentació faran la selectivitat aquest juliol | Ràdio Arenys 91.2FM\nSocietat Educació Dijous 4 de juny del 2020\nLa Biblioteca d'Arenys torna a obrir les…\nEl sector vinícola ha seguit treballant…\nEls hotels i càmpings arenyencs comencen a plantejar …\nLa selectivitat arrencarà el pròxim 7 de juliol amb diverses modificacions d’horari i espais per adaptar les proves a la crisi sanitària de la COVID-19 i evitar contagis. Des del col·legi la Presentació han ofert als alumnes la possibilitat de rebre classes presencials durant aquest mes de juny però seguint les mesures de protecció necessàries. En total s’aproparan 25 alumnes a fer la preparació. Des de l’Institut, però, no ens han facilitat la xifra d’alumnes que s’hauran d’examinar.\nDavant aquests exàmens que ja s’acosten, els centres educatius i els seus alumnes segueixen preparant-se però ho fan adaptant-se a les normatives de distanciament actuals. La coordinadora de Batxillerat del col·legi la Presentació, Raquel Limón, informa que des que es va decretar l’Estat d’Alarma i els alumnes van deixar d’assistir als centres, van seguir oferint classes en línia per anar avançant matèria. Després de Setmana Santa, i veient que haurien d’acabar el curs en línia, van apostar per establir horaris de classe per formar els alumnes de la millor manera possible.\nLimón té clar que la Selectivitat és un moment crucial per la formació i el futur dels alumnes i que cal continuar la formació fins que se celebrin les proves. Informa, a més, que quan entrin a Fase 2 preguntaran als alumnes si volen rebre classes presencials per repassar matèria amb els professors que no són de risc i mantenint les mesures per evitar el contagi.\nLimón té clar que els alumnes necessiten sentir-se segurs i preparats per encarar les proves i que, és per això, que reben amb agraïment el seguiment del centre. A més, assegura que el professorat de cada matèria intentarà, en la mesura del possible, acompanyar als alumnes els dies de les proves per ajudar-los a afrontar el moment. Informa que al principi del confinament els alumnes estaven molt neguitosos i desconcertats per la incertesa del moment. Ara, però, sembla que es podran celebrar els exàmens.\nEncara es desconeixen els espais en els quals celebraran les proves, però la comissió organitzadora de les PAU ja ha publicat els horaris de les proves, que s'han dividit en tres franges horàries per evitar aglomeracions. Les proves tindran lloc, concretament, a les 9, a les 12 i a les 3 de la tarda, segons ha informat la Secretaria d'Universitats i Recerca de la Generalitat en un comunicat. En la primera franja es faran els exàmens de les matèries que tenen més estudiants, tant les comunes com les de modalitat. Cal recordar que enguany es faran no només en universitats, sinó també en instituts, tant públics com concertats, per reduir al màxim els desplaçaments i el risc de contagi.


QUINA LA FEM?: Garnier\nEs mostren els missatges amb l'etiqueta de comentaris Garnier. Mostrar tots els missatges\n1911. Lleida, el primer vol de Garnier.\nRevista «Lleida», desembre 1929, núm. 109.\nMeravellosa imatge de l'aparell de Garnier, del dia del seu primer intent de vol a Lleida. A la dreta, un altre fotògraf provant de captar el moment històric. L'hangar s'havia muntat a l'esplanada de Gardeny: «uns pals drets sostenien un cobert fet amb teles de vagons de ferrocarril». Els homes que aguanten la cua fan de fre: ho fan per evitar que l'aparell arrenqui a córrer un cop engegat el motor.\n1929. Revista «Lleida», desembre, núm. 109.\nReportatge sobre els orígens de l'aviació lleidatana l'any 1911. Comença amb la descripció de l'arribada del camió de l'aeroplà de Garnier, un Blériot: «a dins, desarmada, la bèstia mecànica esperava sortir a la llum per creuar per primera vegada l'aire de Lleida». La festa costà 5000 pta de l'època, una veritable petita fortuna, ja que llavors el jornal d'un dia ben just devia arribar als dos dígits. Es descriu la figura del pilot: de «mirada trista, no no reia mai, i semblava que sempre estava pensant en la catàstrofe en què havia de morir».\nDescripció de l'aparell volador, una màquina «relligada amb milers de fils de ferro... Allò, el mateix podia ésser un aparell volador que una eina musical, una bandúrria immensa o bé una arpa de gegants». Entre els espectadors, part de la intel·lectualitat lleidatana del moment: Màrius Sol, Ton Agelet, Humbert Torres, l'arquitecte Morera.\nUna foto dels anys 1910 de Tixier i la seua màquina voladora, que també era un Bléirot com el de Garnier. S'observa com la cua s'aguanta sobre uns tronquets perquè no toqui a terra.\nDesprés de la prova del dia anterior, el dia 16 de maig fou la data del primer vol d'aviació a Lleida: «mai no s'havia vista tanta aglomeració de gent... Carros, tartanes, cotxes, cavalls, rucs, omplien totes les carretera, tots els camins que porten a la nostra ciutat, tot era ple de gom a gom... Moltíssimes ànimes, sis mil, deu mil, potser més, què em sé jo!». L'espectacle valgué la pena: l'avió només s'aixecà un parell d'instants, i en caure en un camp d'olivers l'avió féu un tomb de campana, i el pilot es torçà el canell en sortir llançat del seient. I, per postres, una gran tronada descarregà en aquell instant: «Trons i llamps i aigua, no en vulgueu més. La gent corria per tot arreu fugint a camps a través. La Serra de Gardeny tan plena i animada, quedà en uns segons solitària i xopa...»\nUna foto de 1912 dels pilots Garnier i Tixier.\nEl pilot, abatut, es compromet a tornar a Lleida per a oferir-los l'espectacle promès, esguerrat per culpa de la gasolina, perquè «el motor no feia les revolucions degudes». Per fi, arribà la vigília de Sant Joan d'aquell mateix 1911, i la segona temptativa tingué lloc, i ara sí, l'aparell féu el primer cop sobre el cel lleidatà de la història: «un vol recte, magnífic, sense oscil·lacions de cap mena».\n«El vol durà uns vuit o deu minuts». Un cop aterrat, agafaren el pilot «i el portaren a coll com si fos un torero... s'havien trastocat d'entusiasme». S'hi explica el sopar que s'organitzà en honor del pilot. Prèviament, s'hi descriuen graciosament els cotxes que hi havia a Lleida al 1911, comptats amb els dits d'una mà: «D'autos a Lleida només n'hi havia quatre; el del Pallisó que va ésser el primer...; el d'en Màrius Sol que li deien el peligro amarillo...; el d'en Muñoz [el fotògraf] que sempre estava espatllat...; finalment un altre auto hi havia de més pretensió i era el d'en Tonet Vilalta...»\nEl sopar en honor a Garnier en una torre de l'horta de Lleida. Primer plat: esqueixada; segon plat: caragols a la brutesca, «...per fi, es decidí, amb certa repugnància, a menjar-ne dos o tres...» Darrer plat: granotes amb tomata.\nL'endemà a la tarda, dia de Sant Joan, un altre vol amb vol rasant sobre els plataners de la Rambla d'Aragó per arribar fins a l'esplanada de Gardeny.\nUn esplèndid relat de Pere Castro, gairebé vint anys després d'ésser-ne testimoni, del primer intent, del primer vol i del primer (i darrer) sopar del pilot Garnier a la ciutat. O potser no. L'any 1912 ell mateix repetí el festival aeri al cel lleidatà.\nMalgrat tot, el ruc continuà essent el mitjà de transport més usual a l'horta de Lleida fins passada la meitat del segle XX. Una vista de la ciutat i de la Seu Vella des de la secla de Fontanet, aprox. en el tram proper a la Bordeta, segons la perspectiva.\n El vol lleidatà de Garnier (1911)\nPublicat per JM Mir a 19:34\nEtiquetes de comentaris: Anys 1900-10, Aviació, Garnier, Lleida


THE PLEASURE OF IMPROBABLE PLACEMENTS – Bernardes – Casa de Cultura de Salt\nHome / Exposicions / THE PLEASURE OF IMPROBABLE PLACEMENTS\nDes del 2011 diferents col·lectius i institucions han portat a terme un intercanvi de residencies artístiques entre Singapur i Catalunya. Un total de 6 artistes han participat en el projecte i han mostrat els seus treballs en el seu país d’acollida.\nThe pleasure of improbable placements és l’exposició que recull una selecció del que aquests artistes han viscut i desenvolupat durant la seva experiència en residència a Singapur (Grey Projects) I Catalunya (Les Bernardes, Hangar i Nau Côclea). Viatjar és allunyar-nos per acostar-nos i conèixer millor la realitat més propera. Viatjar per arribar a l’essència del que ens és propi és exactament el contrari de l’excursió que ens centrifuga lluny de l’interior i per aquest motiu, el Gran Viatge és el revers del turisme entès com a producte comercial.\nEn els temps que vivim, la globalització i la digitalització eixamplen el poder de la mirada i l’abast del pensament però també confonen algunes realitats immediates: olor, esforç corporal, sexe, calor i fred, I també l’estranyesa de les llengües desconegudes, el gust del menjar, la sensació inquietant de ser estranger enmig dels altres. Aquestes són les experiències que no viuran els que no viatgin i per això els artistes que presentem han volgut exposar-se a aquest Tour, o com es diu també en francès fer aquest «détour», anar pel camí llarg de la vida i no per la drecera, i així posar en suspens tot el que els era ja donat i estava clar i semblava tan evident: qui som, com és el món, què és viure.\nUna exposició d’obres de Mariona Vilaseca, Kelvin Atmadibrata, Geraldine Kang, Raquel Muñoz, Quim Tarrida i Kray Chen Kerui.\njuliol 28, 2014 Publicat : Exposicions, Laboratori


Notícia: El grup Miratge ofereix “L’esclat de Nadal” a benefici de Càritas\nEl grup Miratge ofereix “L’esclat de Nadal” a benefici de Càritas\nNoticia publicada a la web el 12/12/2016 11:51:45 AM\nL’actuació del grup que pertany a l’Associació d’Ardaleños y Amigos de Ardales ha permès lliurar 1.000 € a Càritas Interparroquial després de l’espectacle de divendres passat\nLa proximitat de les festes de Nadal sol comportar que s’organitzin un gran nombre d’activitats solidàries a benefici d’entitats socials. A Blanes ja fa uns quants anys que també s’organitzen esdeveniments que també tenen com a finalitat ajudar ONGs que fan una tasca social. Una d’elles ha estat el grup Miratge, que va actuar divendres al vespre al Teatre de Blanes, lliurant a Càritas Interparroquial 1.000 €.\nEl grup "Miratge" al complet, amb el grup infantil\nPer fer el simbòlic lliurament de la quantitat econòmica recollida, a la mitja part de l’espectacle van pujar dalt l’escenari l’alcalde de Blanes, Miquel Lupiáñez, el president de la Casa de Ardales, Salvador Gutiérrez, i un membre de la junta de Càritas, Jaume Sagrera. També els van acompanyar el regidor Sergio Atalaya i la directora del grup Miratge, Dolors Moreno, que va ser obsequiada amb un ram de flors en agraïment a la seva tasca.\nLliurament del taló a Càritas\nEl grup Miratge, format fa tres anys, va presentar l’espectacle titulat L’Esclat del Nadal, comptant per primera vegada en aquesta representació amb la participació d’un grup infantil. L’objectiu de l’actuació va ser que el públic assistent passés una estona entretinguda amb continguts de reminiscències nadalenques en les seves dues parts, així com cançons de tots els temps interpretades en playback.\nUn moment de l'espectacle "L'Esclat del Nadal"\nDurant unes dues hores, van anar sonant coneguts temes com ara L’aire és ple d’amor, Vivo por ella, Simply The Best, Endless Love, La Luna, Imagine o bé Cantando Bajo la Lluvia. Tampoc no van faltar les nadales, com ara Happy Christmas, El Rabadà, o The Little Drummer Boy. No cal dir que el públic assistent, que va omplir de dalt a baix el Teatre de Blanes, va passar una estona més que entretinguda.


L’espai familiar | Espai Familiar Guineueta\nAdreçat a les famílies amb infants de 1 a 5 anys\nÉs un espai privilegiat i preparat per a què les famílies puguin dedicar el seu temps a jugar i estar en relació.\nÉs un punt de trobada per a famílies que vulguin compartir les seves experiències sobre la criança dels seus fills/es.\nÉs un espai acollidor i tranquil per enfortir el vincle entre l’adult i l’infant.\nÉs un espai segur perquè els infants facin les seves primeres descobertes.\nLes famílies es troben amb la resta del grup i l’educadora un cop per setmana, durant dues hores. La inscripció és trimestral i en cas que vulgueu teniu la plaça assegurada fins als 5 anys.\nAneu arribant tranquil·lament a l’espai, on us trobeu una sala de joc preparada per acollir a les famílies i els infants, organitzada per racons i adaptada al moment evolutiu dels infants. Podeu jugar lliurement i al cap d’una estona fem una rotllana d’inici per saludar-nos i presentar la proposta del dia. En paral·lel segueix el joc lliure per qui ho vulgui. La sessió es tanca recollint la sala i amb una rotllana final, on fem cançons, contes, titelles…\nRacons i propostes\nQuins racons tenim a l’espai? Trobareu un espai dedicat a la psicomotricitat i moviment, al joc simbòlic (cuinetes, disfresses, mames i papes, metges…), contes, expressió gràfica o plàstica, experimentació, construccions…\nQuines propostes fem? Cada setmana es presenta una proposta diferent, segons el moment evolutiu dels infants, l’estació de l’any o els interessos del grup (tant dels adults com dels infants). Experimentació amb elements naturals, pintura o fang, tallers de cuina, música i dansa, jocs, bodypainting… També construïm la disfressa per la Rua de Carnaval, celebrem la Castanyada i fem jocs d’aigua a l’estiu…\nPer què venir els adults?\nPer tenir un moment tranquil on gaudir amb l’infant fora d’obligacions, trucades, presses…\nPer conèixer altres famílies i compartir moments molt divertits\nPer poder observar i gaudir dels progressos i interessos del nostre infant\nPer descobrir jocs nous, i gaudir d’experiències que en altres espais són més difícils de realitzar; i també descobrir propostes que es poden fer a casa o altres espais.\nPerquè explicar i compartir els nostres dubtes ens farà sentir més relaxats, de les altres famílies segur que aprendrem moltes coses!\nPer ser partícip d’un projecte al barri que ens dóna aprenentatge i autonomia!


Ajuntament de Cassà - Lectura de manifest i trobada per la Setmana Contra el Canvi Climàtic, davant de l'Ajuntament de Cassà de la Selva.\nEs tracta d'un problema de caràcter global que sens dubte limitarà a les generacions venidores en la seva qualitat de vida i les seves possibilitats de progrés quan siguin grans. El canvi climàtic és un problema real i actual que ja l'estem patim.\nA iniciativa dels nens, nenes i equip de mestres del Col·legi Públic Aldric, totes les escoles de primària del municipi i l'INS Cassà han creat un seguit d'activitats entre les quals s'inclou una manifestació fins a l'Ajuntament i un acte propi per part de l'Institut de Cassà.\nEl consistori de Cassà, conscient d'aquesta problemàtica i les seves conseqüències, dóna ple suport a aquestes activitats. L'alcalde del municipi, en Robert Mundet, rep als manifestants a l'entrada de la seu municipal, per rebre el seu manifest i donar-los suport.


Bon Nadal i Feliç Pati Nou! - Escola Projecte\nBon Nadal i Feliç Pati Nou!\nDesprés de tot un trimestre repensant els espais de lleure de l’escola, ja tenim les propostes guanyadores! Com ja sabeu, ha estat una decisió molt difícil perquè totes les maquetes aportaven moltes idees interessants i originals.\nAbans d’anunciar-vos les maquetes guanyadores, volem agrair-vos de nou a tots (alumnat, famílies i personal de l’escola) la vostra col·laboració i implicació en aquest projecte.\nI les maquetes són:\nTERRASSA: Maqueta 2\nHORT: Maqueta 2\nJARDÍ: Maqueta 4\nPISTA: Maqueta 5\nA continuació podeu veure les fotografies de les diferents propostes escollides\nPrevAnteriorEl bolet rondinaire\nSegüentReunió Informativa 1r d’ESO (Curs 2017-2018)Next


Jordi González torna al Blanc-i-Verd amb el Barça B - Diari de Girona\nJordi González torna al Blanc-i-Verd amb el Barça B\nEl porter, un històric del Bordils, s’enfronta a l’equip on va jugar 26 temporades (19.30) i el Sarrià rep el Lalín (19.00) abans del gran derbi\nj.r. girona 05.12.2020 | 01:22\nJordi González, un bordilenc il·lustre, una institució al Blanc-i-Verd, torna aquest vespre (19.30) al pavelló que l´ha vist créixer. Ho farà, per primera vegada, per enfrontar-se al «seu» Bordils en una nova jornada de la Divisió de Plata. Els efectes de la pandèmia, que obliguen a jugar el partit a porta tancada, segurament restaran emotivitat al retorn, però ningú amaga que serà un partit molt especial tant per al porter, com per als jugadors locals, després d´haver jugat 26 temporades amb l´equip del seu poble.\nGonzález no es va poder resistir l´estiu passat a l´oferta del Barça B. Juga amb el filial, però aquesta mateixa temporada ja ha debutat amb el primer equip a l´Asobal. Va ser fa algunes setmanes contra el Villa de Aranda, i també va tenir minuts contra el Cisne, a banda de viatjar a la pista del Kiel en un duel de Champions. Per al Bordils el duel d´avui és molt important, a les portes de jugar dimarts el derbi ajornat contra el Sarrià. «Son els líders i haurem de fer un molt bon partit. Tenim l´esperança de poder celebrar la primera victòria», deia Pau Campos, que recorda que a la primera volta els blaugranes van poder encarrilar el triomf gràcies a les aturades del seu exporter. El Sarrià, mentretant, rebrà el Lalín (19.00). «Sortirem a guanyar i a corregir les cosetes que hem fet malament els últims partits», detalla Salva Puig.\nEl Bordils s'estavella amb Jordi González .\nEl Sarrià ensopega davant el Barça B.\nHandbol Gran victòria del Barça a la pista del Kiel (26-32).


Impressions després de veure ‘Els quatre-cents cops’ de François Truffaut – 15 anys del Cinema Truffaut – Moving Cinema\nImpressions després de veure ‘Els quatre-cents cops’ de François Truffaut – 15 anys del Cinema Truffaut\nLa setmana passada vam celebrar els 15 anys del Cinema Truffaut mirant Els quatre-cents cops de François Truffaut. L’Imma Merino va presentar la pel·lícula i després vam poder pujar a la sala de projecció, veure l’antíga màquina de 35mm i la nova manera de projecció digital amb un ordinador. Va ser un dia molt especial.\n“Els crèdits es passen al principi de la pel·lícula, mentrestant hi ha un tràveling, on sempre surt la Torre Eiffel de referència. Vaig pensar que en Truffaut havia de conèixer molt bé París per poder gravar aquest primer pla de la pel·lícula d’una manera tant especial. Pel carrer que passa a l’hora de gravar, Truffaut hi devia haver passat molts cops…” (Àngela)\n“Em va impressionar molt quan està a la presó esperant a que el vinguin a buscar per anar al centre de menors. El posen a una gàbia a ell tot sol i graven una petita panoràmica des de dins de la gàbia a on hi ha el nen. El fet de que estigués gravat d’aquella manera em feia pensar com em sentiria jo en aquella situació tan difícil. En el centre de menors, el seu amic Renée va a visitar l’Antoine i està gravat amb un pla fix des de darrere del vidre, a on hi ha l’Antoine. Em va semblar trist no poder ni saludar el seu millor amic, tot i que ja m’ho esperava.” (Alba)\n“Per mi va ser una mica trist el tall on l’Antoine, per alimentar-se, havia de robar ampolles de llet. També va ser bastant trist on l’Antoine s’ha de rentar la cara amb aigua bruta. En aquests dos talls, veiem plans bastant tancats. Així encara es transmet més que és un moment difícil per l’Antoine. La música és molt lenta i trista. En aquell moment jo vaig pensar: Si jo fos l’Antoine, no sé pas que faria.” (Ferran)\n“Quan porten al protagonista a la presó i es veu dins del cotxe, està plorant perquè està penedint-se, i sap que va a la presó. Els sentiments que m’ha produït la pel·lícula ha sigut de tristesa sobretot quan li donaven cops. I la paraula quatre-cents cops significa que t’has passat de la ratlla.” (Simona)\n“Era el tercer cop que veia Els quatre-cents cops. Un cop la vaig veure a la classe de 6è, un altre a casa meva amb els meus pares a la tablet i l’últim cop al Cinema Truffaut. M’ha tornat a sorprendre el tràveling de l’Antoine quan s’escapa de la presó i corre fins el mar. Em vaig fixar que molts cops es veia el reflex del sol.” (Joan S.)\n“M’he fixat en que la majoria de plans tancats transmetien soledat, tristesa… i els plans oberts llibertat, alegria… La pel·lícula em va transmetre que l’Antoine no tenia una bona relació amb els adults perquè abusaven d’ell: el feien treballar, l’ignoraven, el maltractaven… ell no contestava ni es portava malament a casa seva i per això no em va estranyar que es rebel·lés i s’escapés.” (Isaac)\n“Era el primer cop que veia Els quatre-cents cops de Truffaut. Quan la van passar a l’escola jo estava malalta i em vaig quedar amb ganes de veure-la. N’havia sentit a parlar molt entre els meus companys i me la vaig imaginar a la meva manera. Quan per fi la vaig veure em va sorprendre molt, la meva imaginació estava molt equivocada! L’Antoine era ben diferent i les histories que li passaven eren inimaginables!!!” (Laia)\n“Si jo fos l’Antoine estaria trist i voldria tornar a veure els meus companys i la meva família. Quan s’escapa de l’internat no sé com poden fer el tràveling en cotxe en mig del bosc i sembla que el miris als ulls fixament perquè el segueix molt a prop. Quan van a casa del seu amic per agafar diners m’ha agradat molt que només fent una panoràmica es veu tota la casa, això també passa quan roben la màquina d’escriure i quan la tornen.” (Joan Pou)\n“M’he fixat amb la llum i els colors. És en blanc i negre, juga molt amb els tons de grisos, quasi sempre és fosc perquè quasi sempre se sent trist. A l’internat toca molt el sol i és molt clar però quan s’escapa és més fosc perquè és més emocionant. S’està fent de nit i quan arriba a la platja és la posta de sol.” (Manel)\n“Em vaig entristir molt quan van enganxar l’Antoine tornant la màquina d’escriure, perquè ell aquell cop havia sigut bo i en comptes de deixar la màquina d’escriure tirada o haver-la donat al senyor, la va voler tornar però el van enganxar.” (Biel)\n“On es veu l’Antoine amb el seu pare i la seva mare quan surten del cinema són plans oberts i tancats.” (Mahamadou)\n“Em vaig fixar quan l’Antoine anava a la presó. Quan s’agafava als barrots i li queia la llàgrima vaig sentir empatia per ell, va ser un moment trist…” (Ali)\n“El que em va fer més gracia va ser quan fan la classe d’educació física perquè s’escapa tothom. La música que acompanya la imatge és alegre, rítmica, moguda i sembla de fira. També se sent el xiulet del professor. Està gravat amb picat i així es veu tot el carrer des de dalt.” (Martí)\n“En el que més m’he fixat és en la música. Sentint la música saps quan vindrà una aventura. La cançó sempre és la mateixa però diferent tocada segons les diferents emocions que vol transmetre el cineasta.” (Joan Aleu)\n“És molt curiós que una pel·lícula en blanc i negre, quan surts del cinema, la recordes en color.” (Blai)\n“M’ha cridat l’atenció com ensenya Truffaut la vida de l’Antoine, perquè era de la nostra edat, i pots entendre el que ell sentia en aquell moment. Truffaut juga amb els contrastos entre el blanc i el negre per expressar-ho. Viure ara el que L’Antoine va viure, és molt difícil, perquè la infància d’abans era més dura a la d’ara, segons la pel·lícula de Truffaut. Hi havia molts plans on és podia veure aquesta duresa. Si un nen d’ara hagués de viure aquesta infància no crec que fos capaç.” (Miquel)\n“Les emocions canvien molt segons com sigui el pla perquè si fa una cosa mal feta s’enfaden i les emocions són tristes però en canvi, quan no van a l’escola i van a les fires, hi ha una emoció de felicitat, s’ho passa bé. Em va fer gràcia la part on quan quasi tothom marxa, quan estan fent educació física perquè ningú se n’adona i ells van desapareixent pel camí i ells deuen estar contents.” (Oriol)\n“Em vaig fixar molt en els tràvelings, ja que en la pel·lícula n’hi ha molts. Em va agradar que comencés amb diferents tràvelings de París durant els crèdits i acabés amb un tràveling quan l’Antoine surt corrents escapant-se del centre de menors.”(Maitane)\n“L’escena que més em va sorprendre va ser la de les fires perquè el van gravar en picat i no es veu en moltes pel·lícules que transmeten: emoció, nervis, velocitat… I és l’únic pla en picat que recordo de tota la pel·lícula. Aquella escena també em va fer pensar quan jo vaig a les fires.” (Anabella)\n“L’escena en la que més em vaig fixar va ser la del final, crec que és l’escena més emocional de tota la pel·lícula. Quan l’Antoine compleix el seu somni més gran, veure el mar i la platja i fer-se independent. És l’escena que més m’ha agradat. La sensació que dóna està molt ben pensada i elaborada.” (Victoria)\n“A vegades, per fer transicions de plans, François Truffaut tancava el diafragma fins que quedés del tot fosc i després de canviar de localització, el tornava a obrir. També, després d’haver tancat el diafragma i canviar de lloc, una persona amb una jaqueta negra o fosca es posava davant de la càmera i s’allunyava.” (Neus)\n“Em vaig fixar molt amb la tonada de la música perquè sempre era la mateixa, però a vegades canviava d’escala. Em vaig fixar que una era Mi Major. També m’ha agradat la part en la que estava a l’”atracció” i feia una volta de 360º gràcies a la gravetat, em sembla original.” (Lluís)


La nova escola Arrabassada obrirà portes d'aquí a dos anys | SER Tarragona | Cadena SER\nÚltimas noticias Hemeroteca 26 de marzo de 2019 Actualizado a las 19:30 CET\nLa nova escola Arrabassada obrirà portes d'aquí a dos anys\nLes obres de construcció començaran durant les properes setmanes després de deu anys en barracons. L'AMPA es mostra molt satisfeta pel fet que Ajuntament i Generalitat hagin desencallat el projecte.\nEls centenars d’alumnes de l’escola Arrabassada deixaran enrere els barracons d’aquí a menys de dos anys, després d’una dècada. L’ajuntament i la Generalitat han anunciat conjuntament que les obres de construcció del nou edifici començaran en les properes setmanes i duraran 22 mesos. La inversió supera els 4’5M d’€.\nEl centre tindrà dues línies –sis aules per l’educació infantil i dotze per la primària- i part de les instal·lacions, com ara la biblioteca i el gimnàs, estaran disponibles també per a ús ciutadà fora de l'horari lectiu.\nAquest és un projecte que ha tingut moltes traves al llarg d'una dècada per l'acord que l'ajuntament va signar a mitjans dels anys 2.000 amb la congregació de les Dominiques, que hipotecava els terrenys. L'alcalde de la ciutat no ha volgut donar més explicacions sobre com s'ha arribat a veure la llum. El director general de centres d'ensenyament, Antoni Massegú, s'ha referit a aquestes dificultats: “ha costat molt, ha estat un part complicat però per fi podem anunciar bones notícies”.\nDes de l'Associació de Mares i Pares la seva presidenta, Ariadna Siurana, expressa l'alleugeriment de les famílies al saber que deixen enrere l'etapa dels barracons: “tenim ganes de tenir un edifici en condicions”.\nCàmpings a l'espera


Lluis Gonzalez Miralles: Fer la punyeta al punyeter\nFer la punyeta al punyeter\nFa molts anys, però molts i molts, el senyor Teddy Bautista treballava com a músic. Semblava ser el líder d’un grup de rock progressiu anomenat Canarios.\nEren uns anys estranys. Moltes coloraines per tot arreu i molt d’atreviment inconscient.\nEl senyor Bautista va tenir la gosadia de voler emular un dels més grans músics que ens ha donat la història. Mi més ni menys que va atrevir-se amb Vivaldi i les seves Estacions.\nCom deia el Sr. Peter en elucubrar el seu principi fonamental “Tothom arriba allà on el permét la seva més gran incompetència”.\nAixí ho degué entendre el Sr. Bautista quan deixà de viure de la música per passar a viure dels músics: canviant els teclats musicals i els escenaris pels informàtics i els despatxos de la S.G.A.E. va fer una fortuna que segurament mai va tenir cabuda en els seus somnis del temps que passà a la bohèmia. Per molta psicodèlia amb què volgués farcir-los.\nAra ha perdut tots els papers de la mateixa manera que en altres moments va deixar que se li assequessin les arrels. Ha estafat i enganyat els companys de faràndula i els ha exprimit fisn a la darrera gota del suc que podessin donar-li\nNo content amb això volia treure beneficis dels llocs més impensables. Fins als casals d’avis haurien de satisfer les quotes corresponents als drets d’autor que pertoquessin per fer funcionar una gramola que els ajudés a donar una mica de ritme als seus malmeses ossades.\nTeddy Bautista tenia o té encara la consciència moral o ètica d’una pedra. La mateixa de la qual va fer gala en destrossar allò que semblava impossible de destrossar.\nUs convido a que l’escolteu amb deteniment si la vostra sensibilitat us ho permet. Per a mi ha passat a ser una d’aquelles coses que em confirmen que allò que en dèiem drogues suaus podien fregir-te el cervell o com a mínim desgraciar-te la capacitat de raonament.\nI perquè no us hi gasteu ni cinc i podeu fer-li una mica la punyeta ací el teniu, us el regalo\nPublicado por Lluís Gonzàlez i Miralles en 10:42\nLluis Gonzalez Miralles\nLluís Gonzàlez i Miralles


SITGES - FESTES I ACTIVITATS\nDel 2 al 4 de març. Cotxes d'època Barcelona Sitges Rally va néixer el 1959, gràcies a una iniciativa de Foment de Turisme de Sitges. Ral·li de Sitges ja és, a la manera tradicional, un dels esdeveniments socials més rellevants a l'hivern. La sortida de la plaça Sant Jaume de Barcelona aplega centenars de persones, que admirar uns vehicles que són l'autèntica història de l'automòbil. És una festa declarada d'interès turístic nacional.


Passeig de les Fortificacions de Tortosa en marxa nòrdica\nPàgina d'inici\tAgenda\tPasseig de les Fortificacions de Tortosa en marxa nòrdica\nXXXVI Marxa Beret\n1 de febrer de 2015 - Tortosa (Baix Ebre)\nTortosa amb el castell de la Suda al fons\nTortosa esdevé un dels espais fortificats més importants de la península Ibèrica. Amb les seves muralles, baluards i castells, la capital del Baix Camp és la viva imatge de l’època medieval a Catalunya. D’aquesta manera, Gubiana dels Ports us proposa la ruta Passeig de les Fortificacions en marxa nòrdica, en què descobrireu els millors atractius turístics tortosins: el castell de la Suda (declarat Bé d’Interès Nacional i que conté l’únic cementiri àrab al descobert de tot Catalunya), els Jardins del Príncep, la plaça de la Immaculada i la Torre del Célio. Es tracta d’una activitat cultural i esportiva que es duu a terme cada primer diumenge de mes amb l’objectiu de conèixer el municipi i fer exercici físic de fàcil pràctica.\nLa ruta, que té una durada de quatre hores, s’inicia al Museu de Tortosa a les 9.45 h. El preu és de 10 euros per persona i inclou la guia, la visita al Centre d’Interpretació de les Avançades de Sant Joan i el préstec de bastons per a la marxa nòrdica. Les inscripcions s’han de realitzar a www.gubiana.com o al telèfon 637 085 052.\nHora: De 9.45 a 12.45 h\nWeb de Gubiana dels Ports


La sentència del Suprem que obliga el govern a revisar la negativa al projecte dóna ales a aquells qui hi estan a favor\nLa Plataforma en Defensa de l'Ebre (PDE) ha alertat aquesta setmana que València i Múrcia han refet el front comú per tornar a reclamar part del cabal del riu. Dimecres, els presidents de la Generalitat Valenciana, Alberto Fabra, i de Múrcia, Ramon Luis Valcárcel, es van reunir per parlar sobre el corredor del Mediterrani, però la reivindicació de l'aigua de l'Ebre també va tenir un lloc destacat a la trobada. Des de la PDE, recorden que Fabra és l'exalcalde de Castelló i un gran defensor “de l'arribada de l'aigua de l'Ebre a les comarques del nord del País Valencià, a través d'un minitransvasament que es faria aprofitant i ampliant el traçat del canal de regadiu Xerta-Sénia”.\nPer una altra banda, segons informa el Periódico Mediterráneo, el PP de Castelló està estudiant la manera de pressionar les Corts estatals. La Diputació, presidida pel popular Javier Moliner, té previst aprovar en el proper ple una moció per exigir al govern central que autoritzi el transvasament. La idea és pressionar l'executiu perquè es pronunciï sobre la sentència del Tribunal Suprem que obliga el govern a justificar per què no permet un transvasament de l'Ebre a Castelló de 90 hectòmetres cúbics anuals. Al 2005, el Ministeri de Medi Ambient, aleshores dirigit per Cristina Narbona, va denegar el permís per silenci administratiu.\nSegons explica El Periódico de Catalunya, Moliner ha demanat el mateix tracte que quatre municipis catalans, que rebran aigua de l'Ebre a través del canal Segarra-Garrigues. Per fer front a aquest argument, la PDE ha reclamat que el govern central es pronunciï “no només respecte a allò que li demana el Suprem, sinó també en referència al transvasament cap a les lleres internes de Catalunya per evitar aquest precedent”, en paraules del portaveu de la plataforma Manolo Tomàs.


Calp invertirà més d'un milió d'euros en la remodelació de la Plaça Major\nEls Banys de la Reina perden la seua qualificació de BIC per caducitat\nEl punt neuràlgic de la ciutat del Penyal d’Ifac, la Plaça Major, tindrà un canvi radical. L'equip de govern invertirà 1,18 milions d'euros en unes obres que eliminaran la font central i renoven tot el paviment. A més, es construirà una cafeteria i uns banys públics. La reforma inclou també la instal·lació d'uns tendals en la coberta de 1.300 metres quadrats per al bon desenvolupament de tota mena d'actes, de manera que el públic estiga protegit del sol i de la pluja. En el buit que deixa la font s'alçarà un xicotet edifici que funcionarà com a cafeteria. El projecte millorarà també la visibilitat de la Plaça Major des de l'Avinguda Masnou amb l'eliminació de tots els parterres, la barrera vegetal i els desnivells laterals.\nEls grups de l'oposició no van votar a favor d'aquestes obres perquè no les consideren prioritàries. La reforma es pagarà amb una part del romanent de tresoreria de 2 milions d'euros. La resta es destinarà a altres actuacions com les jardineres de l'avinguda Jaume I i a la reparació del passeig litoral de les Bassetes, entre altres.\nCOMPLEX IMMOBILIARI URBANÍSTIC\nLa modificació puntual D-12 del PGOU té llum verda. Es tracta de l'execució d'actuació de dotació i complex immobiliari urbanístic en parcel·la localitzada al carrer Teulada número 2, de 5.900 metres quadrats, propietat de la mercantil Altamira Santander S.A. La parcel·la està qualificada com a urbana d'equipament dotacional i la seua expropiació es va valorar en més de 7 milions d'euros.\nLa modificació del PGOU permetrà una actuació en règim de complex immobiliari integrat pels usos de domini públic i el privat per a descartar l'expropiació. El complex està compost per cinc finques. La primera, de 2.200m,² d'ús hoteler; la segona, constituïda pel subsòl amb 2950 m², serà un aparcament privat en dues plantes d'ús públic i privat. La tercera finca de 1500 m² està destinada a espai lliure d'ús i domini públic. La quarta, amb 2.200 m² , és per a equipament dotacional i la cinquena, de 2.950 m² de subsòl, per a aparcament d'ús públic i dotacional\nEn el debat d’aquest punt, el regidor de Territori, Juan Manuel del Pino, va anunciar que el jaciment dels Banys de la Reina ha perdut la seua qualificació de BIC per caducitat del procediment. Del Pino va assenyalar que “en aquests moments, els Banys de la Reina deixen de ser BIC per un error de procediment de Conselleria i a les seues mans està modificar aquesta situació”. L'alcaldessa, Ana Sala, va afirmar que “a l'ajuntament hem tingut notícia sobre això aquesta mateixa setmana i esperem solucionar-ho reiniciant l'expedient en breu”.


Pimecava estrena Experiència Gran Reserva el 21 d’octubre | Cupatges\nRamon Francas | 26/07/2017 a les 14:22h\nArxivat a: Actualitat, Experiència Gran Reserva, Cava, Pimecava\nEs tracta d’un nou esdeveniment adreçat exclusivament a la participació de petits i mitjans elaboradors de cava (les caves inscrites als subcensos 3 i 4 del Consell Regulador del Cava). Es farà al Penedès, en el marc del Castell d’Olèrdola. Des de Pimecava es recorda que “aquest enclavament, escenari de gran part de la història del territori del Penedès, ofereix una posició privilegiada sobre el mateix”. Olèrdola, de fet, va ser declarada Bé Cultural d’Interès Nacional l’any 1931, i Bé d'Interès Cultural. La muntanya d'Olèrdola ha estat un enclavament estratègic amb assentaments de diversa intensitat des de l'edat del bronze (poc menys de 4.000 anys enrere) fins ben entrat el segle XX.\nEl nou esdeveniment serà en horari de matí i tarda, i els assistents hauran d’adquirir una entrada per a poder-hi accedir. Complementàriament als caves Gran Reserva, hi haurà una oferta gastronòmica “amb una varietat de productes elaborats al mateix territori”. Les inscripcions es podran formalitzar a partir del dia 1 de setembre. Tindrà un cost de 150 euros per a les empreses associades a Pimecava, i de 200 euros per a la resta d’empreses dels subcensos 3 i 4.\nDes de Pimecava, que representa mig centenar d’empreses familiars dedicades a l’elaboració i criança de cava que no superen una producció d’1,5 milions d’ampolles a l’any, afegeixen que aquest esdeveniment “mostrarà per primera vegada la qualitat dels caves Gran Reserva elaborats per les petites i mitjanes empreses del sector”. S’afegeix que “creiem que serà una bona ocasió per a tastar les excel·lències dels caves Gran Reserva elaborats per empreses com les nostres, així com una molt bona ocasió per a oferir als assistents la possibilitat de tastar caves Gran Reserva que ja no estan al mercat, o que en breu ho estaran”.\nAra per ara, segons el president de les petites i mitjanes empreses del sector, Xavier Nadal, “només hem fet un comunicat intern amb quatre dades als elaboradors”. Ho han fet així a tres mesos vista de la celebració de la primera Experiència Gran Reserva, abans d’informar a la premsa, perquè els cellers “ho valorin i s’organitzin”.\nAquesta nova iniciativa de la patronal que presideix Xavier Nadal s’afegeix als salons Cava Premium impulsats en els darrers anys pel Consell Regulador del Cava per mostrar els productes premium del sector: els caves Reserva i Gran Reserva. El segment premium va créixer l’any passat un 0,66% arribant als 29,5 milions d’ampolles, la qual cosa representa un 12% del total de les vendes. Destaca la penetració del cava premium a Dinamarca (40,5%), Alemanya (31%), Suècia (33,5%), Bèlgica (15,4%) i el Japó (12%).


L'exvicepresident Joe Biden guanya en 9 dels 14 estats del superdimarts - Regió7\nL'exvicepresident Joe Biden guanya en 9 dels 14 estats del superdimarts\nBernie Sanders, que va conseguir vèncer a Utah, Colorado i Vermont, es perfila com el previsible guanyador a Califòrnia\n04·03·20 | 22:22\nL'exvicepresident dels Estats Units Joe Biden mike blake/reuters\nL'exvicepresident dels Estats Units Joe Biden va imposar-se a la cita del superdimarts amb una victòria en nou dels 14 estats en joc, davant d'un Bernie Sanders que va aconseguir imposar-se en tres estats i que aspira a aconseguir el triomf a Califòrnia, l'estat que més delegats reparteix, segons les dades de les autoritats electorals estatals nord-americanes i projeccions de mitjans.\nBloomberg es retira i dona suport a Biden\nTexas, amb 228 delegats en joc, va ser l'últim estat a decantar-se a favor de l'exnúmero dos de Barack Obama, segons una projecció de la cadena de televisió nord-americana CNN. Biden va aconseguir una significativa victòria a Minnesota, l'estat que representa la senadora centrista Amy Klobuchar, que es va retirar dilluns de la cursa a la nominació demòcrata i que va anunciar el seu suport a l'exvicepresident.\nDesprés d'un inici de la cursa demòcrata, que va generar seriosos dubtes pels mals resultats a Iowa, Nou Hampshire i Nevada, Biden va rellançar dissabte la seva candidatura amb una victòria clara en les primàries de Carolina de Sud i amb la victòria, ahir, en nou estats que ha multiplicat les seves opcions davant d'un Sanders que fins ara liderava la competició demòcrata.\nBiden va assolir dues victòries importants a primera hora de la nit del superdimarts a Virgínia i Carolina de Sud i també va imposar-se, segons les projeccions de la CNN, a Alabama, Arkansas, Oklahoma i Tennessee, quatre estats de sud en què el suport entre la població afroamericana ha estat clau.\nBiden va sorprendre també amb la seva victòria a Massachusetts, l'estat que representa la senadora progressista Elizabeth Warren i en el qual s'esperava que els electors es decantessin entre la senadora o Sanders, tenint en compte que tots dos representen a l'ala més esquerrana de el partit. Sanders, que va aconseguir vèncer a Utah, Colorado i Vermont (aquest últim estat és pel que té el seu escó al Senat dels Estats Units) es perfila com el previsible gua-nyador a Califòrnia, l'estat que més delegats reparteix del total de 1.357 en joc.\nEl triomf de Biden en aquest superdimarts suposa un clar enlairament cap a la nominació d'un candidat que es va presentar per primera vegada a una cursa per la nominació demòcrata fa 33 anys i que, fins dissabte passat, mai havia aconseguit una victòria en un estat en el procés de primàries.\nFins a la celebració del superdimarts, Sanders tenia un lleuger avantatge en nombre de delegats de el Partit Demòcrata enfront dels que acumulava Biden, que a l'inici de la carrera per la nominació demòcrata s'havia perfilat com el principal favorit i no va tenir un bon inici a Iowa.\nA més, l'abandonament de l'exalcalde de South Bend Pete Buttigieg de la contesa, la gran sorpresa a l'inici de les primàries demòcrates per la seva victòria en els caucus d'Iowa i que era un dels candidats centristes, situava el senador per Vermont amb més opcions encara beneficiava l'exvicepresident perquè tant Buttigieg com la també centrista Amy Klobuchar han manifestat el seu suport a la candidatura de l'ex número dos de Barack Obama.\nEn definitiva, els resultats provisionals d'aquest superdimarts, en què estan en joc 1.357 delegats dels 1.991 que garanteixen la nominació final a la Convenció Nacional Demòcrata -que se celebrarà a Milwaukee de el 13 a el 16 de juliol, donen un clar suport a Biden, mentre que resten entusiasme a Sanders.


Obrir la ciutat cap a Baixamar » Vivir en Menorca » Menorca » Menorca.info - Es diari\nmartes, 17 julio 2018 - 00:13 h\nObrir la ciutat cap a Baixamar\nL’Ajuntament de Maó preveu cinc jornades culturals i d’oci amb el programa ‘Estiu al port’\nIsaac Pons de Rosa | 10/07/2018\nEl programa es va presentar aquest dilluns, amb alguns dels artistes que participaran en les activitats\nL’Ajuntament de Maó continua amb la seva aposta per dinamitzar Baixamar, i ho fa un any més amb el programa «Estiu al port», en el qual s’inclouen totes les activitats que es faran al llarg de la temporada alta.\nEls regidors de Cultura, Héctor Pons, de Joventut, Carlos Montes, de Promoció econòmica, Maria Membrive, de Fires i Mercats, Mina Moll, i de Microciutat, Manolo Lora, van presentar aquest dilluns un programa que inclou propostes per a tots els gustos, des de la Festa del Carme d’aquest mateix dissabte, fins al 9 de setembre, quan s’instal·laran fins a cinc escenaris de música per tancar les festes de la Mare de Déu de Gràcia.\nFesta del Carme: Processó marinera (20 hores) i concerts de la Banda de Maó (20.30) i de Cala Joia (21.30), a la zona del Parc Rochina.\nNit d’Art: Expositors d’artistes i Mercat Som Art (de 20 a 00 h) i carrusel de cavalls (20 h) al Moll de Llevant; actuació «El rei lleó» del Grup de Cavallers de Maó (20.30) a l’Estació Marítima; música amb Daniel Cross (21) al moll d’en Reynés; i d’Adela Ferrer (21) al tram del Club Marítim.\nA la zona del moll d’en Reynés, activitats esportives amb el Club Marítim (20 a 22); recorregut i exposició de cotxes antics (20 a 23) al Moll de Llevant; exhibició acrobàtica de Narcís Roca al Parc Rochina (21); i concerts de Jukebox Band i Sarau (22 h) a l’Estació Marítima.\nDemostració de surfskate (Parc Rochina, 19 h); concert 40 Principales (Estació Marítima, 21 h).\nCinc escenaris de música (20 a 01 h) i focs artificials (00 h).\nningú ha pensat amb les famílies amb fiets petits que a les 20h ja han de ser a casa, sopar i dormir? No hi ha cap desfilada de passacarrers o coses més lúdiques per a ells fora de les festes de Gràcia. Perquè en aquest programa, la meitat de les coses formen part de les festes de Gràcia de cada any (31 i 9 de setembre).


PASTORAL VEDRUNA BALAGUER: de maig 2017\nPREGÀRIE DE JUNY - EP\nJUNY 2017 EP BO by Monicasirisi on Scribd\nPublicat per Mònica a 13:18 Cap comentari:\nPREGÀRIES DE JUNY ESO\nJuny 2015 Eso Bo by Monicasirisi on Scribd\nPublicat per Mònica a 13:16 Cap comentari:\nCELEBRACIÓ DE SANTA JOAQUIMA - 22 DE MAIG DE 2017\nAhir 22 de maig vam celebrar Santa Joaquima, el sant de la nostra fundadora. Ella va engegar un projecte que va començar com un afer personal i es va convertir en el que és avui en dia: una obra social que afecta a milers de persones repartides per tot el món.\nDarrera de tot projecte durador hi ha uns principis sòlids que són en el nostre cas les intuïcions pedagògiques de Joaquima de Vedruna que han conformat un projecte educatiu basat en l’amor. Avui som 36 escoles Vedruna a Catalunya, una xarxa formada per més de 20.000 alumnes.\nNosaltres seguim els seus ensenyaments i els apliquem en tot moment, a casa, a l’escola, al carrer ...\nDurant la celebració vam fer un breu recorregut pel Projecte Educatiu de la Fundació Vedruna Catalunya Educació. Un Projecte que explicita un estil d’educar inspirat en la Proposta Educativa Vedruna, i en el tarannà i en l’obra de Joaquima de Vedruna, en clau del segle XXI.\nEl Projecte renova alguns aspectes per aconseguir que cadascun de nosaltres, nens i nenes, nois i noies, puguem desplegar el bo i millor de nosaltres mateixos.\nPublicat per Mònica a 10:29 Cap comentari:\nS'ACABA L'APS A L'ESTEL ESCOLA\nUn grup d'alumnes de 1r de batxillerat acaba la seva experiència d'APS aquest curs. Alguns d'aquestos alumnes han anat durant diverses tardes a l'escola l'Estel i han realitzat diverses activitats amb els alumnes del centre. Entre aquestes activitats cal destacar l'hort i la teràpia amb gossos. Tots ells valoren mol positivament la vivència.\nAquesta setmana com a cloenda tots junts a la ràdio de Balaguer.\nPublicat per Mònica a 18:39 Cap comentari:


Actualització del catàleg dels Espais de Debat Educatiu (ESDEs)\nComencem un nou curs i amb ell la tercera edició del Catàleg dels Espais de Debat Educatiu (ESDE’s), eina que ens ajuda a reforçar a les mateixes Juntes de les AMPA-AFA com a promotores d’espais de trobada socioeducatives, fomentant la vinculació de totes les famílies al seus propis centres educatius i apropant-les a la realitat de la seva comunitat educativa i de l’entorn.\nUs recordem que és a través de l’AMPA-AFA del vostre centre educatiu que ens ha d’arribar la sol•licitud de l’activitat que us agradaria realitzar. Aquestes activitats poden ser les què trobareu al propi catàleg, o bé podeu proposar alguna altre temàtica d’interès que considereu adient.\nÉs important que la petició o sol•licitud de l’activitat ens la feu arribar durant aquest primer trimestre del curs.\nCom a objectius principals del programa de suport i acompanyament a les famílies està, fomentar actuacions que ajudin a reforçar els vincles entre les AMPA-AFA i famílies de diferents centres educatius del mateix territori. Així com també, afavorir la creació de projectes lligats a temàtiques socioeducatives que tinguin continuïtat més enllà d’un curs escolar, per anar consolidant amb el temps l’oferta existent i la participació i implicació de vosaltres, les famílies.\nPodeu consultar el resum de les activitats dels espais de debat educatiu\ndel curs 2018-2029 en el següent enllaç: resum ESDEs curs 2018-2019


El suec Kevin Hansen s'imposa al Mundial de Ral·licròs del Circuit - somMontmeló\nEl suec Kevin Hansen s'imposa al Mundial de Ral·licròs del Circuit\nEl vallesà José Luis Garcia, amb Qev Technologies de Montmeló, no supera el tall de la semifinal en la categoria dels cotxes elèctrics\nDilluns, 26 de juliol de 2021 | 09:01h\nJosé Luis Garcia, de l'Ametlla del Vallès\nEl FIA World Rallycross Championship ha obert un altre curs esportiu com el va tancar, visitant el Circuit de Barcelona-Catalunya. A més, ho ha fet amb un pilot que no havia aconseguit alçar-se encara en la part més alta del podi del World RX of Catalunya. Kevin Hansen ha acaparat totes les mirades amb una actuació impol·luta, demostrant les seves habilitats i la seva astúcia a l'hora de decidir estratègia.\nSi el Catalunya RX pogués definir-se amb un únic qualificatiu seria imprevisible. L'elenc prometia emocions fortes, amb diversos campions del món i pilots d'allò més experimentats en la disciplina. Tot i així, l'experiència o els títols mundials no han vençut avui, sinó que ho ha fet un talent que està demanant el seu lloc al capdavant. Kevin Hansen (Hansen World RX Team / Peugeot 208) ha aconseguit la segona victòria de la seva carrera esportiva al World RX, sorprenent els seus rivals més directes. A més, el suec es col·loca al capdamunt de la classificació del campionat.\nA la final, Timmy Hansen (Hansen World RX Team / Peugeot 208) i Johan Kristoffersson (KYB EKS JC / Audi S1), tots dos campions del món de la disciplina, es convertien en els contrincants a tenir en compte. La clau probablement ha estat l'estratègia, ja que els germans Hansen, liderats per Timmy, prenien les regnes a l'inici de la cursa programada a sis voltes. Kristoffersson sorprenia amb la seva tercera posició en la sortida, ja que el suec va passar a ser el protagonista ahir a la nit, quan es coneixia la decisió de desqualificar-lo de la Q1 per problemes en l'aparell que transmet les dades a la FIA.\nL'increïble esprint final de Kristoffersson li feia compensar aquest zero d'ahir, però en la final continuava tenint als germans Hansen davant. Ell era precisament el primer pilot a realitzar la Joker Lap, la volta més lenta. Timmy Hansen decidia fer-ho una volta més tard, trobant-se amb Krisztian Szabo (GRX-SET World RX Team / Hyundai i20), amb un ritme clarament més lent. Això feia que la distància entre Hansen i Kristoffersson s'esvaís.\nPrecisament per la lluita d'aquest grup, Kevin Hansen decidia fer a la volta 4 la Joker Lap, més tard que els seus rivals. El resultat ha estat una sortida espectacular de la xicana, amb els tres cotxes en paral·lel. Al final, Kevin Hansen ha avançat a tots dos, deixant al seu germà Timmy Hansen a la segona posició i a Johan Kristoffersson a la tercera.\nDesprés del trident suec ha vist la bandera de quadres Krisztian Szabo, que ha sumat el seu millor resultat amb aquesta quarta posició, seguit de René Münnich (ALL-INKL.COM Münnich Motorsport / Seat Ibiza) i Kevin Abbring (Unkorrupted / Renault Mégane Rs).\nGuillaume de Ridder es converteix en el primer vencedor d’RX2e\nGuillaume de Ridder ha viscut un dia d'emocions fortes al Circuit. El belga aconseguia passar a semifinals sent el pilot que acumulava més punts, aconseguint els millors registres en Q1, Q2, Q3 i Q4. Ja apuntava alt i sonava entre les apostes, però ha demostrat que els pronòstics eren més que fonamentats. Vencedor de la seva semifinal i guanyador absolut en la final, així és com Guillaume de Ridder ha començat a escriure la història del certamen elèctric que representa la porta d'entrada al futur.\nMalgrat el rendiment insuperable del belga, hi ha dos participants que també han despuntat. Ole Henry Steinshlot i Patrick O’Donovan s'han alçat en el podi amb la plata i el bronze respectivament. Un dels pilots de casa, Pablo Suárez, s'ha quedat a les portes del podi, en la quarta posició. Pablo ha dut a terme un treball magnífic durant el primer esdeveniment esportiu de l'any, arribant fins i tot a signar una segona posició en la seva semifinal.\nJosé Luís García, l'altre representant local, no superava el tall de les semifinals. Encara així, el català ha demostrat les seves habilitats al volant i, igual que la resta dels participants, han demostrat que el certamen elèctric està preparat per a donar un espectacle al nivell del World RX.\nYury Belevskiy, nou líder d’RX3\nEl Campionat d'Europa de Ral·licross ja té nou líder després de l'estrena de la temporada a Barcelona. Es tracta de Yury Belevskiy. El pilot de l'equip Volland Racing KFT s'ha imposat en una ajustada final en la qual el seu major contrincant ha estat el seu company d'equip Timur Shigabutdinov. El rus ha estat la seva ombra durant les sis voltes, copiant fins i tot l'estratègia de la Joker Lap. Al final, la segona posició li ha servit sobradament, ja que tampoc sortia com el més avantatjat.\nMarat Knyazev li ha donat el triplet al Volland Racing KFT amb la seva tercera posició. A més, Szijj Jolly, Pauwels i Litwinowicz, els altres tres participants de la final que no han pogut accedir a les posicions del podi, també pilotaven la mateixa unitat que els tres premiats, un Audi A1. Domini incontestable per a la marca alemanya, que no ha trobat rival a Barcelona.\nD'altra banda, Kobe Pauwels s'ha quedat amb la mel als llavis. El belga, que ha finalitzat cinquè, aconseguia superar totes les sessions de classificació com el segon pilot amb més punts, així com guanyar la seva semifinal. Semblava el rival directe de Belevskiy, però en una disciplina amb tant contacte no es pot donar res per fet fins al final.\nJuan Salchís aconsegueix la victòria dels RX Buggies ‘in extremis’\nLa final dels RX Buggies no ha estat menys emocionant que la de les altres categories. I és que Ares Lahoz semblava tenir la situació sota control, amb un còmode avantatge sobre els seus rivals. Poc abans de veure la bandera de quadres, Lahoz es veia obligat a aturar el seu vehicle, que treia flames del motor.\nJuan Salchís, el dominador de pràcticament totes les tandes classificatòries, heretava llavors la primera posició. En el podi ha estat acompanyat per Jordi Esteve, en la segona posició, i Pol Pujol, en la tercera.


Arxius de UPP Bellpuig - Bisbat Solsona\nNotícies > UPP Bellpuig\n69è aniversari del retorn del Crist de Bormio, a Bellpuig\nEl dilluns dia 30 de maig, es va celebrar amb devoció la Santa Missa a la Capella del Crist de Bormio en ocasió de l’arribada del Sant Crist a la vila de Bellpuig. Enguany, s’ha celebrat el 399è aniversari de […]\nActivitat sobre l’Àngel de la Guarda, a Bellpuig\nDissabte passat, dia els infants de l’Esplai Carlo Acutis de l’Agrupació parroquial de Bellpuig van aprendre qui és l’Àngel de la Guarda i se’ls va regalar un peluix a cadascun. També van collir flors del jardí de la rectoria i […]\nVisita del bisbe Francesc a la UPP de Bellpuig\nAquest passat dimarts 3 de maig, el nostre bisbe, Mons. Francesc Conesa, va visitar l’Agrupació Parroquial de Bellpuig. Primer va reunir-se amb Mn. Abel Trulls per poder conèixer una mica la realitat de les parròquies. Cal dir que el bisbe […]\nParticipació a la presa de possessió del bisbe Francesc i visita al Santuari del Miracle, de la parròquia de Bellpuig\nEl passat dissabte 12 de març unes 25 persones de l’Agrupació Parroquial de Bellpuig van ser presents a la catedral de Solsona per assistir a la presa de possessió del bisbe Francesc Conesa com a nou bisbe de Solsona. En […]\nPrimers grups sinodals a l’Agrupació Parroquial de Bellpuig\nDurant aquest mes de desembre s’ha anat presentant el Document Bàsic de Treball del Sínode de Bisbes a diferents grups parroquials. De moment ja s’han format quatre grups sinodals a Bellpuig: un de catequistes, dos dels grups de Camí de […]


trobo molt encertat el teu comentari al poema, abans d'arribar-hi mentre llegia els versos m'he fixat també en els versos del final, que m'han colpit...i tu n'has ressaltat aquest colpiment...melangia de nadal, de família arreplegada, iaies, tiets, cosins i xivarri, neules torrons i galets, i enyor del passat ...\n10 de desembre, 2011 13:06\nEm fa feliç el teu comentari, Elfreelang.\n10 de desembre, 2011 16:13\nQuina sort, Helena, que, a poc a poc, es vagi desfent aquella duresa dels progressistes que volien matar les tradicions a cops de pedra.\nBen trobat el poema, deliciós el comentari. Sempre seré infant, i aquests dies em poso es dibuixar i escriure les meves felicitacions escoltant seguit el Nadal Blanc i la dolç Non-non de Killarney cantades per Bing Crosby (no hi ha altre com ell, de tendre).\nM'agrada trobar correspondències com les teves-vostres.\n13 de desembre, 2011 10:54\nPerdó: veig que d'anar de pressa he escrit dues errades... Espero que sàpigues comprendre.\n13 de desembre, 2011 10:56\nJo també estic en contra d'aquests progressistes, Olga, és penós tot plegat.\nNo m'havia adonat pas de les errades!\n13 de desembre, 2011 11:51\nJo, doncs, estic en contra dels progres que, de Nadal, en diuen Festa d'hivern. En contra dels mal parlats que, en lloc de Nadal, diuen els Nadals. I, sobretot, estic a favor vostre i del tot el que dieu (Olga, content de retrobar-te aquí. Un dia que vingui a Tarragona et trucaré per fer un cafè. Helena, una abraçada i gràcies!).\n15 de desembre, 2011 17:21


Alerta per les pluges / Notícies / Actualitat / Observatori de Pujalt\nAquest dimarts 22 d'octubre ens trobem en situació d'alerta per acumulació d'aigua en molts punts de Catalunya. Entre dimarts 22 i primera meitat de dimecres 23 s'esperen precipitacions que podran superar amb facilitat els 100mm a molts indrets a diferents comarques del litoral, prelitoral i interior. Puntualment fins i tot es poden superar els 200mm.\nEn les darreres hores un embossament d'aire fred s'ha situat a l'oest de la Península Ibèrica generant una depressió en altura en el Mediterrani. Aquesta depressió al llarg de la tarda anirà afectant directament a bona part de Catalunya amb precipitacions que poden ser intenses o molt intenses.\nAmb el pas de les hores l'embossament d'aire fred s'anirà acostant cap a Catalunya ajudant a alimentar la formació de núvols potents.\nAl llarg de la tarda i la propera matinada s'esperen precipitacions que podran acumular en general entre 70-120mm arreu del litoral, prelitoral i molts punts de l'interior. També és possible que en diferents comarques es puguin donar valors de més de 150mm i no es descarta que de forma molt puntual es pugui assolir els 200mm.


Tamara Icardo guanya a València el seu segon World Padel Tour - À Punt\nTamara Icardo guanya a València el seu segon World Padel Tour\nLa jugadora valenciana i Delfi Brea s'han endut l'Open de València en superar la parella número 1 del món en la final per 6-7, 6-1 i 6-4\nIcardo i Brea celebren el triomf / Twitter: @WorldPadelTour\n11 de juliol 2021 - 13:15\nTamara Icardo ha sigut profeta a sa casa. La jugador valenciana ha guanyat a la Fonteta el seu segon World Padel Tour, després del que va aconseguir ara fa un mes i mig a Santander. Icardo i la seua companya, l'argentina Delfi Brea, s'han endut l'Open de València en superar en la final la parella número 1 del món, formada per Alejandra Salazar y Gemma Triay, per 6-7, 6-1 i 6-4.\nIcardo i Brea han aconseguit el primer trencament del partit, però Salazar i Triay han aconseguit empatar a quatre i el set s’ha hagut de decidir en el tie-break. Les número 1 del món no han donat opció i amb un contundent 7-0 s’han endut el primer parcial.\nTot i això, la valenciana i l’argentina s’han sabut recuperar i s’han endut el segon set amb un còmode 6-1. En l'últim i definitiu, Salazar i Triay s’han avançat 3-0, però Icardo i Brea no s’han donat per vençudes i han aconseguit empatar a quatre. Tot seguit, han agafat avantatge amb un nou break, que els ha donat l’oportunitat de tancar el duel amb el servei de la valenciana. Després d’alçar dues pilotes de trencament, la valenciana i l’argentina han assegurat el triomf en un punt d’or decisiu.\nUreña comença el decatló amb rècord personal en 100 metres Simone Biles torna a competir: bronze en barra Dos rècords del món però només un campió Les 'guerreres' no certifiquen el pas a quarts i diuen adeu a Tòquio Orlando Ortega, fora de Tòquio per lesió Segon pòdium de Sainz amb Ferrari... per la desqualificació de Vettel Nerea Martí s'estrena en el pòdium de les W Series a Hungaroring Martínez Portero es veu superat per Ruud en la seua primera final ATP La saltadora Fátima Diame, eliminada dels Jocs Olímpics


El Comitè per a la Salvaguarda del Patrimoni Cultural Immaterial de la UNESCO ha reconegut la Reserva de la Biosfera del Montseny | Higini Herrero .cat\nAquí teniu un recull de què podreu trobar a l’inventari referent a Sant Pere de Vilamajor:\nTreball del ferro i de l’acer (aquí hi surt el meu pare!) 😀\n8 Desembre 2013 Higini\nAquesta entrada s'ha publicat en Gini, Montseny, Vilamajor i etiquetada amb Aplec de Sant Elies, Aplec de Santa Susanna, Ermita de Sant Elies, ferro, forja, Higini Herrero, inventari, parc natural del montseny, Patrimoni, Quico, taller, Vilamagore. Afegiu a les adreces d'interès l'enllaç permanent.\n2 thoughts on “El Comitè per a la Salvaguarda del Patrimoni Cultural Immaterial de la UNESCO ha reconegut la Reserva de la Biosfera del Montseny”\nTony Saez. ha dit:\n8 Desembre 2013 at 19:46\nHola Higini, bon día. Em dic Tony Saez, i soc lampista. Porto el manteniment de la xarxa d’aigues del refugis del montseny, i pujo quasi cada día pels refugis per fer lectures, controls, etc. Es per això que em vaig subscriure, ja que tot el que pasa per aquí dalt m’interesa. Per part meva, si necessites qualsevol informació sobre els refugis, cases, coves,…i et puc ajudar, m’ho comentes, a veure si entre tots podem mantenir aquest patrimoni i conservar-lo.\nGràcies i a reveure..\n8 Desembre 2013 at 19:50\nMoltes gràcies Tony! 😀\nI tant que m’aniria bé la teva ajuda! Sobretot perquè has dit cove(s) i jo només en conec una! Hehehehe 😀\nQuan vulguis i t’estaré molt agraït! 🙂


Casa Jaumet I, casa rural a Sant Martí de Barcedana (Pallars Jussà)\nPàgina d'inici\tCases Rurals\tCasa Jaumet I\tCasa Jansu Casa Jaumet II\tCasa de poble independent\tCasa Jaumet I\nPreu: Preu de la casa el cap de setmana: 275€\tCapacitat: 5\tNombre d'habitacions\n2 llits: 1\t3 llits: 1\tBanys generals: 1\tServei de neteja: diari\tAdmeten animals Número de registre: PL-000357\tServeis\nCal consultar l'admissió d'animals.\tAdreça: La Font, 1 25639Sant Martí de Barcedana (Pallars Jussà)\n973 65 10 70 / 973 08 50 27 / 639 543 858\n3a Festa Pallars Terra de corder\t30 d'abril - Tremp David Mamet, a la Pobla de Segur i a Torregrossa\t30 d'abril - La Pobla de Segur Aplec de Mur 2017\t1 de maig - Castell de Mur 53a Fira de Primavera de Tremp\tDel 6 al 7 de maig - Tremp Cultura\nTomb per la Pobla de Segur La Pobla de Segur Més propostes a Pallars Jussà\nAl voltant del pantà de Sant Antoni\tComencem la pedalada a la Pobla de Segur. Els orígens d’aquesta població del Pallars Jussà, segons l’historiador Llorenç Sànchez i Vilanova, daten del segle XI, d’un indret anomenat...\tAmb nens\nDel poble d'Àger a l’ermita de la Mare de Déu de Pedra\tHi plou poc, hi ha poca humitat, no hi ha gaires llums encesos i té moltes nits sense núvols. Són algunes de les característiques del clima de la vall d’Àger, a la comarca de la Noguera. Això...\tA peu\nDes de Tremp fins al castell de Mur\tLa sortida és a Tremp i el punt de referència durant les primeres hores és la Noguera Pallaresa. Gaudirem del seu ecosistema de canyissars i arbres de ribera, però també de la gran varietat de sons...\tAmb nens\nAigües tranquil·les a l'estany de Montcortès\tL’estany de Montcortès és tota una descoberta per als amants de la natura. Encara més quan ens assabentem que es tracta d’un dels pocs estanys del país d’origen càrstic, no glacial...\tA peu\nTot caminant pels voltants d'Aramunt\tAl municipi de Conca de Dalt (Pallars Jussà) hi trobem Aramunt. Aquest petit poblet no era altra cosa que el lloc on els habitants de les Eres, l’Aramunt històric –ara Aramunt...\tEscriu el teu comentari


L'hospital de Palamós promou la higiene de mans - Diari de Girona\nL'hospital de Palamós promou la higiene de mans\nVol sensibilitzar els professionals sanitaris i els seus usuaris per ajudar a prevenir infeccions\nddg / palamós 03.05.2018 | 19:02\nL'hospital de Palamós i els centres d´atenció primària del Baix Empordà se sumen al Dia Mundial de la Higiene de Mans, que se celebra dissabte, amb l'objectiu de promoure una mesura senzilla però eficaç per prevenir les infeccions. Ho farà amb diferents accions durant aquesta setmana, però també amb mesures permanents que s´inauguren ara.\nAixí, a partir de demà els controls d´admissió de l´hospital oferiran material de sensibilització a tots els usuaris, i partir de la setmana vinent s´instal·laran nous dispensadors amb solució alcohòlica a l´entrada dels CAP de la comarca.\nPel que fa als professionals, s´ha actualitzat tota la senyalèctica de les àrees internes com a recordatori de les normes d´higiene, i es recomana no dur braçalets i anells durant la jornada laboral, ja que són elements captius de bacteris.\nD'altra banda, la higiene de mans és una temàtica que s´ha començat a tractar de forma continuada al llarg de tot l´any amb tota la ciutadania del Baix Empordà i, en especial als, centres educatius. Algunes de les accions que s´han realitzat han estat tallers d´higiene de mans a les escoles Vedruna de Palamós (15 de març), Francesc Cambó de Verges (19 de març), Escola Rural Puig Rodó d´Ullà (4 d´abril) o Col·legi de Sant Gabriel de Torroella (5 d´abril).\nA més, Teresa Aliu, la referent en higiene de mans de l´entitat, ha participat en la jornada tècnica a l'INS de Palamós.


Floquet de Neu - Curiositats - Amèlia Mora\nAltres idiomes: Español\nInici > Curiositats > Floquet de Neu\nL’any 2008, l’Albert Val i jo treballàvem al Departament de Continguts de la productora audiovisual Filmax. En aquella època va sorgir la idea de produïr una pel·lícula infantil protagonitzada pel goril·la albí Floquet de Neu. El nostre cap, l’Alberto Marini, sabia que els dos teníem interès en la narrativa per als més joves i que escrivíem guions. Ens va proposar com a guionistes del projecte i la productora va decidir donar-nos l’oportunitat.\nVam començar a treballar en el projecte a finals de l’any 2008. Vam acabar d’escriure l’última versió del guió l’abril de l’any 2010. I la pel·lícula es va estrenar el 25 de desembre de l’any 2011. Sí, per fer pel·lícules també cal molta paciència!\nVam escriure un total de 7 versions del guió.\nLa premissa de la pel·lícula sembla òbvia, oi?: El Floquet de Neu és rebutjat pels seus companys goril·les per ser blanc i decideix convertir-se en un goril·la normal. Doncs vam estar setmanes buscant-la! Pot ser que nosaltres tinguéssim poca experiència com a guionistes, sí, però al llarg dels anys he vist que en el món de la narració hi ha obvietats que costen molt de trobar i impliquen hores i hores i hores i més hores de reflexió.\nL’última versió del guió té poc a veure amb les primeres sinopsis que vam escriure. Els elements principals hi segueixen sent, però vam haver de donar la volta a tot, remenar-ho, mirar-ho pels quatre costats i fer un bon número de canvis per aconseguir que totes les peces encaixessin bé.\nEl procés d’escriptura va ser molt intens. Escrivíem en el nostre temps lliure: entre setmana quan s’acabava la nostra jornada laboral, i els caps de setmana a tota hora.\nVam tenir molta sort i el director, l’Andrés G. Schaer, va ser molt respectuós amb el guió. Ens feia comentaris (de fet, ens enviava pàgines i més pàgines de comentaris!), però sempre de manera molt constructiva i respectant les idees que teníem.\nEl guió va arribar a bon port gràcies a la inestimable ajuda de la Coral Cruz, que va ser l’story editor del projecte. Un story editor (també li podem dir editor de guions) és una persona experta en el món del guió. Sap analitzar molt bé tots els seus elements (argument, personatges, estructura, etc.) i detecta què funciona i què no funciona (i, en els millors casos, proposa solucions als problemes que detecta o aporta idees que ajuden al guionista a trobar la solució). És un recolzament molt important per a un guionista. Com qualsevol autor (de pel·lícules, sèries, obres de teatre, llibres), quan un guionista està immers en un procés d’escriptura perd la capacitat d’analitzar objectivament el que escriu. Està massa immers en la història i, en general, li agrada tot tant que li sembla que té entre les mans el millor que s’hagi escrit mai en tota la història de la humanitat. O també pot estar estirant-se dels cabells perquè nota que alguna cosa no li funciona però no sap què és. L’story editor, com que analitza però no escriu aquell guió, manté una mirada externa i experta imprescindible per al guionista.\nDurant el procés, ens vam haver d’enfrontar als problemes habituals dels guionistes:\nRebíem comentaris de moltíssimes persones diferents (de debò, moltíssimes).\nEls comentaris sempre eren negatius. Mai ressaltaven coses que els haguessin agradat.\nSovint, els comentaris eren contradictoris.\nQuan estàs immers en el procés d’escriure aquests moments poden arribar a ser complicats, però he d’admetre que en la producció d’una pel·lícula s’hi inverteixen molts diners (parlo de milions d’euros), i si no surt bé pot ser un desastre econòmic. Així que, en realitat, tothom està intentant aportar el seu gra de sorra perquè el resultat sigui el millor possible.\nUna mica abans de l’estrena de la pel·lícula, ens va arribar la proposta del segell de Labutxaca de Grup62 de novel·lar el guió.\nVam tenir poc temps, però aquesta ha estat la novel·la que m’ha resultat més fàcil d’escriure: ja estava tot desenvolupat i només vam haver de convertir les paraules del guió en literatura (de qualitat, eh?).\nVés a la fitxa del llibre "Floquet de Neu" \nVés a la fitxa de la pel·lícula "Floquet de Neu"\n– El retorn de la Cigonya\n– I la Rapunzel es va tallar la cabellera\n– Primers escrits\nPots seguir-me a les següents xarxes socials:\nAccedeix directament a:\nCopyright © 2015-2016 Amèlia Mora · Fotografies: Héctor Manteca - Avís Legal - Política de cookies\nHola! Aquest web utilitza les famoses cookies per a fer la navegació més fluïda. Si les acceptes, clica el botó o simplement segueix navegant. Les acceptoVull més informació